"Beharrezkoa da ekintzaileentzat diru laguntza lerroak bideratzea" - Aia orio - Karkara.eus\n"Beharrezkoa da ekintzaileentzat diru laguntza lerroak bideratzea"\nKarkara 2019-09-09 12:30\n40 urte egin zituen Kandido Esoainek arrantzan eta 2001ean erretiratu zen. San Nikolas Kofradiako presidentea izan zen lau urtez, eta ondo ezagutzen du sektorearen bilakaera. KARKARAren 408.zenbakirako eskaini zigun elkarrizketa.\nKandido Esoain, arrantzale erretiratua\n1961ean hasi zen arrantzan Kandido Esoain, antxoatan. Aurretik Arin eta Enbil enpresan lan egin zuen. Lehorrean egoera zaila zen, ordea, familia mantentzeko larri ibiltzen zen, eta itsasora joateko erabakia hartu zuen. Lehen urte hartan 84 mila pezeta irabazi zituen itsasoan, lehorrean hamar urtetan irabaziko lukeena.\nAsko aldatu al da sektorea 40 urtetan?\nHamarkadaz hamarkada gauzak aldatzen joan dira. Hasiera hartan erabiltzen genuen tresneria oso zaharkitua zegoen, eskuz egiten genuen lan dena. Ni kofradiako presidente nintzela berritu zen flota; eta aldaketa eman aurretik, Norvegian izan ginen bertan erabiltzen zuten teknologia eta tresneria ezagutzen; hurrengo hamabost urteetan, behar-beharrezkoa zen aurrerapausoa eman zen, arlo horretan.\nHiru hamarkadatan asko jaitsi da itsasontzi kopurua Orion. Zuek aspaldi antzeman al zenuten beherakada?\nNi Orioko San Nikolas Kofradiako presidentea izan nintzen lau urtez, eta beti Arrantza Federazioaren inguruan ibili izan naiz. Ordurako bagenuen arrantza sektorearen etorkizunaren inguruko kezka. Izan ere, Orion itsasontzien kudeaketa gurasoengandik seme- alabengana igaro da beti, eta belaunaldi berriek ez dute etxeko enpresarekin jarraitu nahi izan. Horixe gertatu da Orion.\nDena dela, ontzi-jabeen seme-alabez gain, arrantzale askok lehorrean lan egiteko hautua ere egin zuten?\nDenok gara beheraldiaren errudun. Lehorreko jarduera ekonomikoa indartzen hasi eta jornalak handitu zirenean, itsasokoen parekoak ez baziren ere, arrantzale asko lehorrean geratu ziren lana bilatuta. Nahiago izan zuten familiarengandik gertu egon.\nOso sonatuak izan ziren 90. hamarkadan egin zenituzten borrokak ontzi frantsesek erabiltzen zituzten arrastreko sare pelagikoen aurka.\nOso borroka gogorra eta arriskutsua izan zen. Itsasontzi frantsesen kontra joaten ginen itsasoan, elkar jotzera. Batean itsasontzi frantses bat ere sartu genuen behartuta portura. Guk ikusten genuen sare horiekin itsasoa suntsituko zutela, eta horrek eragin zuzena izango zuela gure jardunean. Egoeraren larritasunaz ohartuta, arrantzaleok borrokatzea erabaki genuen, eta sare pelagikoekin amaitzea oso garrantzitsua izan zen arrantza sektore tradizionala bizirik mantentzeko.\nArrantzaren garai oparoa bizi izan duzu zuk. Zer sentipen sortzen dizkizu herrian bost itsasontzi geratzen direla ikusteak?\nHainbeste borrokatu ondoren, oso gogorra da galtzear dagoela ikustea. Sektorea osatzen dugun eragile guztiok dugu egoera honen ardura, baina, Eusko Jaurlaritzak ez du erraztu baxurako arrantzaren etorkizuna. Orain asko zaildu eta luzatu da titulua ateratzeko prozedura, eta horrek kalte handia egin dio sektoreari. Horrez gain, ontzi-jabe familietako belaunaldi berriek etxeko enpresarekin jarraitu nahi ez dutela ikusita, uste dut beharrezkoa dela Eusko Jaurlaritzako ekintzaileentzat diru-laguntza lerroak bideratzea; horrela, etxetik jasotako itsasontzirik ez baina itsasora ateratzeko gogoz dauden herritarrek baxurako arrantzan lanean jarraitzeko aukera izango lukete.


Deialdia, zerbitzu anitzetako enplegatuaren lanpostua aldi baterako kontratuarekin betetzeko izangaien zerrenda bat eratzeko\nAlkatetzak 2021eko urriaren 19an emandako ebazpenaren bidez, iragartzen den deialdia eta haren oinarriak onetsi ziren, eta xedatu zen argitaratzea Nafarroako Aldizkari Ofizialean iragarki bat jarriz.\nMurchanten, 2021eko urriaren 19an.–Alkatea, Luis Sancho Martínez.\n1.1. Deialdi publiko honen xedea da Murchanteko Udaleko zerbitzu anitzetako enplegatuaren lanpostu bat, D mailakoa, oposizio-lehiaketa bidez eta aldi baterako kontratatzea.\n1.2. Hautatzeko prozedura honek araudi honi jarraituko dio:\n–Abuztuaren 30eko 251/1993 Legegintzako Foru Dekretua, Nafarroako Administrazio Publikoen zerbitzuko Langileen Estatutuaren testu bategina onesten duena.\n–Nafarroako Administrazio Publikoetan sartzeko ekainaren 5eko 113/1985 Foru Dekretuaren bidez onetsitako Erregelamendua.\n–Irailaren 28ko 68/2009 Foru Dekretua, Nafarroako Administrazio Publikoetan langileak administrazio araubidean kontratatzea arautzen duena.\n1.3. Gainditu bai baina lanposturik lortu ez dutenen zerrenda bat osatuko da. Lan poltsaren indarraldia hiru urtekoa izanen da.\nIndarra duten arauetan xedatutakoaren arabera, deialdi honetan parte hartu ahal izateko, ondoko beharkizunak bete behar dira, eskaerak aurkezteko epearen azken egunean eta adjudikatutako lanpostuaz jabetzeko orduan:\n–Espainiarra izatea, edo Europar Batasuneko beste estatu batekoa, edo, Europar Batasunak izenpetu eta Espainiak berretsitako nazioarteko itunak direla medio, langileen zirkulazio librea aplikatzen den eremuko estatu batekoa. Orobat, parte har dezakete espainiarren eta Europar Batasuneko beste estatuetako herritarren ezkontideek, edo aipatu nazioarteko itunek ukitutako estatuetako herritarren ezkontideek, zuzenbidez bereizita ez badaude; halaber, haien ondorengoek eta ezkontideenek, zuzenbidez bereizita ez badaude, 21 urtetik beherakoak badira, edo gorakoak baldin haien kontura bizi badira.\n–16 urte beteak izatea eta nahitaezko erretiroa hartzeko gehieneko adina ez gainditzea.\n–Eskabideak aurkezteko epea bukatzen den egunean Batxilergoko titulua, Bigarren Graduko Lanbide Heziketakoa edo titulu baliokide bat izatea edo eskuratzeko moduan egotea. Atzerrian lortutako tituluak badira, homologazioaren frogagiria eduki beharko da.\n–Bete behar dituen eginkizunetan aritzeko behar den gaitasun fisiko eta psikikoa izatea.\n–Desgaitua edo gabetua ez egotea eginkizun publikoetan jarduteko, eta ez egotea bereizia administrazio publikoren baten zerbitzutik.\n–B motako gidabaimena edukitzea.\n3. oinarria.–Lanpostuaren ezaugarriak.\n1.–Lanpostuaren ordainsariak hauek dira: uztailaren 4ko 158/1984 Foru Dekretuaren bidez onetsitako Ordainsarien Behin-behineko Erregelamenduan D mailarentzat oro har ezarritakoak, aplikatu beharreko gainerako xedapenetan kasu bakoitzerako ezartzen direnak, eta plantilla organikoan aitortutako osagarriak.\n2.–Lanaldi mota zerbitzuaren beharretara egokituko da une oro; administrazio organo eskudunek noiznahi aldatzen ahalko dute, zerbitzuaren beharrek hala eskatzen dutenean.\n–Udal zerbitzuei laguntzeko lanak: Udalaren iragarkiak, bandoak eta publizitatea banatzea eta jartzea, agiriak prestatzea eta eramatea postetxera edo bankuetara, eta haietatik jasotzea, eta jakinarazpenak, agiriak eta zitazioak ematea eta/edo helaraztea.\n–Asteroko azokaz arduratzea, ibilgailuen sarrera-irteerako pasabideen gaineko txostenak idaztea eta, orobat, bideen eta/edo eremu publikoen okupazioarekin zerikusia duen beste edozein aferaren gainean.\n–Haren mailarako egokiak diren idazkiak eta egikaritze zereginak egitea eta, halaber, lanpostuarekin loturik egin beharreko txostenak idaztea.\n–Materialen edo tresnen aurreikuspena egin eta haiek erostea, jakinarazten zaizkion beharren arabera.\n–Laguntza ematea egin daitezen Murchanteko Udalak sustatzen dituen kultura, kirol edo festa jarduerak.\n–Ibilgailuak gidatzea eta obretako makineria arina eta ertaina erabiltzea, zeinetarako beharrezkoa baita deialdi honetan eskatzen den gidabaimena.\n–Komunikatzea Udalaren azpiegitura, egoitza eta ekipamenduetan aurkitutako akats, matxura eta kalteak, zerbitzuak hobe daitezen bultzatzea eta laguntzea, eta, beraz, hobekuntzan laguntzeko behar adinako ekintzak eta aldaketak proposatzea.\n–Mantentze-lanak eta konponketak egitea Udalaren azpiegitura eta lokaletan.\n–Udal ordenantzen edo arau orokorren edo sektorialen aurkako arau-hausteak salatzea.\n–Agintzen zaion beste edozein zeregin egitea, bere kategoria, maila eta gaitasun profesionalari dagokiona.\n5. oinarria.–Eskabideak aurkezteko epea eta tokia.\nEskaerak aurkezteko, hogeita hamar egun naturaleko epea izanen da, deialdia Nafarroako Aldizkari Ofizialean argitaratu eta biharamunetik hasita, eta ezin izanen da luzatu.\nDeialdian parte hartzeko eskabideak aurkezten ahal dira Erregistro telematikoaren bidez (https://murchante.sedelectronica.es/), edukiz gero NAN-e edo ziurtagiri digitala; posta elektronikoren bidez ayuntamiento@murchante.com helbidean, edo, bestela, 39/2015 Legearen 16. artikuluan ezarritako moduetako batean (lege horrek hizpide ditu Administrazio Publikoen Araubide Juridikoa eta Administrazio Prozedura Erkidea).\nHerri Administrazioen Araubide Juridikoari eta Administrazio Prozedura Erkideari buruzko urriaren 1eko 39/2015 Legearen 16. artikuluan ezarritakoaren babesean, eskabideak Murchanteko Udaleko Erregistro Orokorrean ez, beste batean aurkezten direnean, eskatzaileak ayuntamiento@murchante.com helbide elektronikora igorri beharko ditu eskabidearen kopia eta sartzeko baldintzak betetzen dituela frogatzen duten agiriak, zigilua eta erregistroko sarrera-data dituztela, aurkezteko epearen barrenean.\nEskabideak I. eranskinean den ereduari lotuko zaizkio. Eredu hori dago Udalaren egoitza elektronikoan (https://murchante.sedelectronica.es/) eta web-orrian (https://www.murchante.es/).\nParte hartzeko eskabidean, izangaiek adierazi beharko dute deialdi honetan parte hartzeko baldintza guztiak betetzen dituztela eskabideak aurkezteko epea bukatzen den egunean.\nParte hartzeko eskabidearekin batera, izangaiek honako dokumentazio hau aurkeztu beharko dute:\n–B1 motako ibilgailuak gidatzeko baimenaren fotokopia.\n–Eskola-graduatuaren tituluaren fotokopia.\nAlegatutako merezimenduen egiaztagiriak aurkeztu beharko dituzte.\n6. oinarria.–Onartuen behin-behineko zerrenda, erreklamazioak eta behin betiko zerrenda.\nEskabideak aurkezteko epea bukaturik, Alkatetzak onartuen eta baztertuen behin-behineko zerrenda onetsiko du, Nafarroako Aldizkari Ofizialean argitara dadila aginduko du, eta ohartaraziko du hurrengo hamar egun naturaleko epean baztertuek erreklamazioak egin ditzaketela eta, akatsik baldin bada, haiek zuzendu.\nEzarritako epean eskabiderik aurkeztu ezean, Alkatetzak deialdia bete gabe gelditu dela deklaratzen duen ebazpena emanen du. Ebazpen hori Nafarroako Aldizkari Ofizialean argitaratu beharko da.\nErreklamazioak egiteko epea amaitu eta horiek ebatzirik, Alkatetzak onetsiko du onartuen eta baztertuen behin betiko zerrenda eta aginduko du Nafarroako Aldizkari Ofizialean argitara dadila.\nIzangai onartu eta baztertuen behin betiko zerrenda onesteko ebazpenean berean zehaztuko da lehen proba non eta noiz eginen den.\n–Mahaiburua: Luis Sancho Martínez, Murchanteko Udaleko alkatea.\n–1. mahaikidea: Ángel Ullate Magaña, Murchanteko Udaleko enplegatua.\n–2. mahaikidea: Ángel González Fernández, Murchanteko Udaleko enplegatua.\n–3. mahaikidea: Murchanteko Udaleko sindikatuen ordezkari bat.\n–Idazkari mahaikidea: Víctor Manuel Mendívil Zubizarreta, Murchanteko Udaleko idazkaria, edo hark eskuordetzen duena.\nHautaprobak egiten hasi aurretik eratu beharko da epaimahaia. Epaimahaia ezin izanen da eratu, ez eta jardun ere, bertan ez badago gutxienez kideen edo haien ordezkoen gehiengo osoa. Kide anitzeko organo horren osaerak balio dezan, bertan mahaiburuak eta idazkariak egon behar dute edo, hala ez bada, haien ordezkoek. Epaimahaiko kideek parte hartzeari uko egin beharko diote, eta organo deitzaileari horren berri eman, baldin eta Sektore Publikoaren Araubide Juridikoari buruzko urriaren 1eko 40/2015 Legean abstentziorako aipatzen diren egoeretako batean badaude. Izangaiek, halaber, zilegi dute epaimahaikideak errekusatzea, egoera horietako bat gertatzen denean. Epaimahaiak gehiengoz ebatziko ditu deialdiaren oinarrien interpretazioaz eta aplikazioaz sortzen diren gorabeherak.\n8. oinarria.–Oposizio-lehiaketaren nondik norakoa.\n8.1. Oposizioaldia baztertzailea izanen da eta 90 puntu lortzen ahalko dira gehienez ere.\n8.2. Oposizioaldiko proba bakoitzerako dei bakarra eginen da, eta izangaiek nortasun agiri nazionala, pasaportea edo gidabaimena eraman beharko dute. Oposiziotik baztertuak izanen dira iragarritako egunean, orduan eta tokian agertzen ez diren izangaiak edo aipatu diren agirien bidez identifikatzen ez direnak.\nOposizioko proba kalifikatu ondoren, epaimahaiak jendaurrean jarriko du, Murchanteko Udalaren webgunean eta iragarki-taulan, gainditu duten izangaien zerrenda, lortutako kalifikazioekin.\n8.3. Oposizioko proba oinarri honetan zehaztutakoa izanen da, eta deialdiko II. eranskinean zehazten den gai-zerrendako gaiei buruz galdetuko da.\nZer egunetan argitaratzen den deialdia Nafarroako Aldizkari Ofizialean, egun horretan indarrean dagoen araudiaren arabera eskatuko dira gai guztiak.\n8.4. Proba teoriko-praktikoek hiru zati izanen dituzte. 90 puntu, gehienez.\n–Proba bakarra: Aukera anitzeko 60 galderako sorta bati erantzun beharko zaio, erantzun zuzena bakarra izanik, gai-zerrendako gaiei buruz. Erantzun zuzen bakoitzak 1’50 emanen du, eta oker bakoitzak 0’50 kenduko du. Epaimahaiak, proba hasi baino lehen, haren gehieneko iraupena finkatuko du. Puntuazioa, gehienez ere: 90. Proba hau gainditzeko 45 puntuko gutxieneko kalifikazioa lortu beharko da.\n8.5. Lehiaketaldia ez da baztertzailea izanen, baina oposizioaldiko probak gainditu dituzten izangaiak baizik ez dira baloratuko, eta lanbidean duten esperientziagatik gehienez 10 puntu emanen zaizkie:\n–Administrazio publiko batean zerbitzu anitzetako langile gisa edo deialdiaren xedeko lanpostuarekin zerikusia dutenetan (D maila) aritutako urte bakoitzeko, edo haren zati proportzionalari dagokiona, puntu 1; gehienez 10 puntu.\n–Administrazio publiko batean zerbitzu anitzetako langile gisa edo deialdiaren xedeko lanpostuarekin zerikusia dutenetan (E maila) aritutako urte bakoitzeko, edo haren zati proportzionalari dagokiona, 0,5 puntu; gehienez 10 puntu.\nEgindako zerbitzuak baloratzeko, kontuan hartuko dira honako inguruabar hauek:\n–Egindako zerbitzuen iraupena, lanaldi partzialean egindakoei dagokien zatia kenduta. Urtebete baino gutxiagoan emandako zerbitzuak modu proportzionalean baloratuko dira.\n9.1. Hautaprobak bukaturik, kalifikazio epaimahaiak argitaratuko du, Udalaren web-orrian eta iragarki-taulan, oposizioaldiko hautaprobak gainditu dituzten izangaien zerrenda, baremokoak baturik, puntuazioaren hurrenkeran. Aldi baterako kontratatzeko izangaien zerrendan sartuko dira probetan ezarritako gehieneko puntuazioaren gutxienez %50 lortzen duten izangaiak.\nIzangaien artean berdinketarik izanez gero, jendaurreko zozketa bidez ebatziko da.\n9.2. Proposatutako izangaiak jarraian aipatzen diren agiriak aurkeztu beharko ditu Murchanteko Udaleko Erregistro Orokorrean, izendapen proposamena Nafarroako Aldizkari Ofizialean argitaratu eta hamar egun naturaleko epean:\na) Medikuen Elkargo Ofizialak emandako osasun ziurtagiri ofiziala, erakusten duena ez duela eritasunik edo akats fisiko edo psikikorik, eragozten dionik betetzea D mailako zerbitzu anitzetako ofizialaren lanpostuaren eginkizunak (exekuzio zereginak ditu lanpostu horrek).\nb) Aitorpena, bere erantzukizunpean, adierazten duena ez dagoela desgaitua ez gabetua eginkizun publikoetarako eta ez dutela bereizi inongo administrazio publikoren zerbitzutik.\nc) Murchanteko Udalak eskatzen dituen gainerako agiriak.\n9.3. Epe horretan, eta behar adina justifikatutako ezinbesteko kasuetan izan ezik, proposatutako izangaiak ez baditu aurreko puntuan zehaztutako agiriak aurkezten, ezin izanen da izendatu deialdiaren xedeko D mailako funtzionario izateko, eta haren jarduketa guztiak baliogabetu eginen dira, alde batera utzi gabe eskabidean informazio faltsua jartzeagatik egozten ahal zaion erantzukizuna.\nHalakoetan, puntuazio handiena duen hurrengo izangaiaren aldeko izendapen proposamena eginen da eta, horrela, hurrenez hurren; horiekin, oinarri honetan ezarritako moduan jokatuko da.\n10. oinarria.–Adjudikazioa eta jabetza hartzea.\nAlkatetzak ebazpen baten bidez adjudikatuko dio lanpostua proposatutako izangaiari.\nIzangaiak adjudikazioaren ebazpena jakinarazi eta hilabeteko epean jabetu beharko du adjudikatutako lanpostuaz, eta deia egiten duen organoak jabetza hartzeko data zehatz bat ezar dezake ebazpen horretan.\nBi hilabeteko probaldia ezartzen da, eta bitarte horretan Murchanteko Udalak kontratua suntsiarazten edo hutsaltzen ahalko du, toki-erakundeari iruditzen bazaio lanpostuaren zereginak ez direla berak nahi bezala bete, edo ez dela behar bezala integratu langile taldean.\nEskabide eredu ofiziala (PDFa).\nZerbitzu anitzetako enplegatu lanposturako gai-zerrenda\n1. gaia.–Murchanteko udalerriari buruzko kultura orokorra.\n2. gaia.–Murchanteko udalerria: kale, auzo, alderdi, errepide eta abarren izenak.\n3. gaia.–Hizkuntza eta ortografia, eskatzen den titulazioaren mailakoa.\n4. gaia.–Informatika, Word eta Excel erabiltzaile mailan.\n5. gaia.–39/2015 Legea, Administrazio Prozedura Erkideari buruzkoa. Epemugak eta epeak (1. titulua, 2. kapitulua).\nEgintza administratiboen eraginkortasuna (3. titulua, 2. kapitulua). Egintza administratiboen betearazpena eta nahitaez betearazteko bitartekoak (4. titulua, 7. kapitulua).\n6. gaia.–7/1985 Legea, Toki Araubideko Oinarriei buruzkoa. Udalaren antolaketa (2. titulua, 2. kapitulua).\n7. gaia.–Udal ordenantza, erantzukizunpeko adierazpena eta aurretiazko komunikazioa arautzen dituena jarduera sailkatuetarako, obretarako eta jarduerak abiarazteko (2020ko urtarrilaren 16ko Nafarroako Aldizkari Ofiziala).\n8. gaia.–Ordenantza, animaliak edukitzea eta babestea arautzen duena. (2018ko otsailaren 28ko Nafarroako Aldizkari Ofiziala).\n9. gaia.–Udalaren ekipamenduen udal zerbitzu publikoaren antolaketa eta funtzionamendua arautzen dituen ordenantza (2011ko ekainaren 2ko Nafarroako Aldizkari Ofiziala).\n10. gaia.–Eraikinetako, bereziki eraikin publikoetako instalazio elektrikoetako mantentze-lanak.\n11. gaia.–Iturgintzako instalazioen mantentze-lanak: komun-ontziak, txorrotak, zisternak, sifoiak etab.\n12. gaia.–Zurgintzako instalazioen mantentze-lanak.\n13. gaia.–Obra txiki edo ertainetako makineria maneiatzea.\n14. gaia.–Lorezaintzari eta aplikatzen zaizkion makina eta erreminten erabilerari buruzko oinarrizko ezagutza.\n15. gaia.–Pintura. Motak, produktuak, erremintak eta aplikazioa.\n16. gaia.–Igeltserotzan, zurgintzan, margoketan, iturgintzan, lorezaintzan eta bestelako mantentze-lan arruntetan erabili beharreko materialen ezagutza eta erreminten erabilera.\n17. gaia.–Laneko arriskuen prebentzioko arauen oinarrizko ezagutza. Segurtasun neurriak. Nork bere burua babesteko elementuak. Lehen laguntzak edo sendaketak. Suteak detektatzeko eta itzaltzeko ekipamenduak.\nIragarkiaren kodea: L2115082


abuztua « 2011 « VGaztea bloga\nAzken asteak Gizarte Etxeetako ekintzetara izena emateko\nKategoriak: Gazteak hedabideetan — Etiketak: aisialdia, gazteak, gizarte etxeak, kirola, kultura — 12 abuztua 2011 08:01\nGizarte Etxeetako ekintzak.\nIrailaren 5 arte, Gizarte Etxeetan egingo diren ekintzetan parte hartzeko izena eman ahal duzu. Ekintza kulturalak, kirolezkoak, euskera sustatzekoak… daude. Gero zozketa bat egongo da.\nHemen katalogo osoa daukazu, baina ekintza kulturalen artean batzuk gazteentzat bakarrik zuzenduta daude eta kirolezkoen artean beste batzuk pentsatuta daude zuentzat.\nHemen topatu ahal duzu ekintzen zerrenda guztia.\nAnima zaitez eta zorte on zozketan.


Kanpaina bat egingo dute Espainiako institutuetan, odola emateari buruz kontzientziatzeko | Consumer\nKanpaina bat egingo dute Espainiako institutuetan, odola emateari buruz kontzientziatzeko\nEspainia dohaintza-indize handiena duen munduko zazpigarren herrialdea da\nBigarren Hezkuntzako 3.000 institutuk, Espainia osoko Lanbide Heziketako ikastetxe eta ikastetxeek odola emateari buruzko dibulgazio-txostenak jasoko dituzte datozen asteetan, odol-emaileen elkarteetako boluntarioen bisita itunduetan.\nFederazioak jakinarazpen batean adierazi duenez, kanpaina hau Odol Emaileen Ermandadeen Espainiako Federazioak sustatu du, Gizarte Gaien Idazkaritza Nagusiarekin lankidetzan, eta 12 eta 17 urte bitarteko nerabeak kontzientziatu nahi ditu elkartasunezko praktika baten inguruan. Praktika horrek ekintza iraunkorra behar du, bai populazioaren segmentu horretan, bai gizarte osoan, hainbat eta hainbat informazio-metodo erabiliz.\nDibulgazio-dosierrak irakasleei kontsulta-material gisa ere balio nahi die, edozein unetan gaiari buruzko noizbehinkako irakasgaiak eman ahal izateko.\nEspainia munduko zazpigarren herrialdea da odol gehien ematen duena, baina plasman ez da nahikoa, hemoglobinaren osagai nagusia baita. Egunero, 4.300 odol-transfusio inguru egiten dira herrialdean, eta, horri esker, 54 pertsona salbatu daitezke hogeita lau ordutik behin.\ndohaintza kanpaina-eu odol


Zaragozako Unibertsitateko gradu-titulu berri batzuek ANECAren oniritzia jaso dute | Consumer\nZaragozako Unibertsitateko gradu-titulu berri batzuek ANECAren oniritzia jaso dute\nHura ezartzeko behin betiko erabakia Aragoiko Gobernuaren mende dago orain\nZaragozako Unibertsitateak eskatutako zazpi gradu-titulu berriek Kalitatearen eta Egiaztapenaren Agentzia Nazionalaren (ANECA) oniritzia jaso dute. Titulu horietako hiruk (Jarduera Fisikoaren eta Kirolaren Zientziak, Haur Hezkuntzako Maisua eta Lehen Hezkuntzako Maisua) Unibertsitate Kontseiluaren egiaztapena dute, eta gainerako laurak (Elikagaien Zientzia eta Teknologia, Optika eta Optometria, Geologia eta Medikuntza) egiaztatzeke daude.\nGradu berriak ezartzeko behin betiko erabakiaren zain daude. Erabaki hori Aragoiko Gobernuak hartu behar du, eta Zaragozako Unibertsitateak komunikatu batean jakinarazi zuen hurrengo ikasturtean bost gradu ezartzea izango zela helburua: Gorputz Jardueraren eta Kirolaren Zientziak; Elikagaien Zientzia eta Teknologia; Optika eta Optometria; Haur Hezkuntza, Lehen Hezkuntza eta Lehen Hezkuntza.\nUnibertsitate Kontseiluaren baimena izan arren, azken bi titulu horiek indarrean jartzea atzeratzeko erabakia hartu zen, Lehen Hezkuntzan Hezkuntzari buruzko Lege Organikoa (LOE) erabat ezartzearekin batera abian jarri nahi zelako, erakunde akademikoak azaldu zuenez.\nHorri esker, gradu berrietan “practicum” aldia planifikazio eta kalitate handiagoz antolatu ahal izango da, hau da, Haur Hezkuntzako eta Lehen Hezkuntzako ikastetxe akreditatuetan ikasleek egiten duten praktikaldia, nahitaez graduko ikasketa horietan.\nhezkuntza implantación-eu maestro en educación infantil-eu primaria-eu tituluak


Jendaurreko epea iragan denez inork alegaziorik aurkeztu gabe, behin betiko onetsitzat jo da Ultzanueta Zerbitzuen Mankomunitateko 2020ko ekitaldiko plantilla organikoa, zeina eranskinean azaltzen baita; hori guztia, aintzat hartuz Nafarroako Toki Administrazioari buruzko 6/1990 Foru Legearen 235. artikuluan eta harekin bat datozenetan xedaturik dagoena. Mankomunitateko Kideen Batzarrak 2020ko abenduaren 30ean hartu zuen hasierako onespenaren erabakia, eta 2020ko 12. Nafarroako Aldizkari Ofizialean argitaratu zen, urtarrilaren 20an. Espedienteari ez zaio alegaziorik batere aurkeztu.\nLarraintzarren (Ultzama), 2020ko otsailaren 12an.–Mankomunitateko burua, Martín Picabea Aguirre.\nAldi baterako lan-kontratudunen 2020ko plantilla organikoa\nEuskaraz jakitea; B-2 maila\nLanaldi partziala (%90)\nArrisku berezikoa: %10\nLanaldi partziala (%50)\nAldi baterako lan-kontratudunen izenen 2020ko zerrenda\n–Aurreikusten da 2020. urtean zehar zerbitzu anitzetako enplegatu lanpostu baterako kontratazioa eginen dela. Lanpostua C mailakoa izanen da, aldi-baterako lan-kontratuarekin, eta lanaldi partzialekoa (%50), eta 1. eranskinean zehazten diren osagarriak izanen ditu. Kontratazio prozedura oposizio-lehiaketa arrunta izanen da.\n–Gaur egungo plantillan gertatzen diren bajak betetzeko, edo obra eta zerbitzu jakin batzuetarako kontratuak egiteko, edo gisako gorabeheretan, kasuan kasuko deialdien ondoriozko zerrendak erabiliko dira, 113/1985 Foru Dekretuaren 42.2.a) artikuluari jarraikiz.\nIragarkiaren kodea: L2002194


Andrej Longo: Aginduek ez dute balio — Gaztezulo\nAndrej Longo: Aginduek ez dute balio\nAndrej Longo: Aginduek ez dute balio https://www.gaztezulo.eus/albisteak/andrej-longo-aginduek-ez-dute-balio https://www.gaztezulo.eus/albisteak/andrej-longo-aginduek-ez-dute-balio/@@download/image/andrej_longo_1358166594.jpg\nProiektu aski interesgarri bat jarri dute martxan duela gutxi: Pasazaite argitaletxea, "inportazioko liburuak" euskaratzen diharduten zenbait itzultzailek sortua.\nNazioartean sona handiegia izan ez arren, jatorrizko hizkuntzetan harrera ona izan duten liburuak itzultzen dituzte, "liburu gustagarriak, ezustean harrapatzen gaituztenak eta zirrara eragingo digutenak".\nHorregatik, ez da kasualitatea Andrej Longoren (Ischia uhartea, Italia, 1959) Hamar ipuin-bilduma aukeratu izana lehen argitalpen gisa. Napoli eskualdekoa izan arren, izen errusiarra egokitu zitzaion Longori, aitak Tolstoiren Gerra eta bakea (1869) obrari zion estimua medio. Literaturak bizitza osoan egin dio konpainia, baita pizzagile eta sorosle lanetan aritu izan denetan ere. Gaur egun, Erromatik jarduten du gidoilari lanetan, baina Napolin ditu burua eta idazluma; Italia hegoaldeko hiri basati eta bihozgabeetan baino ezin zitzakeen kokatu ipuinetako istorioak. Hamar dira, Jainkoaren aginduak bezala; izenburu bakoitza agindu bat da. Obedientziaz eta traizioaz mintzo dira, beldurraz eta deskonfiantzaz, gainezka dagoen Napoli bakartian, non albokoa ez den laguna; non aginduak agindu diren, bai, baina emandako hitzak ez duen duro bat ere balio; eta egunero balantzan jarri behar den zerk balio duen gehiago: ohoreak, gutiziek, norberaren bizitzak ala besteenak.\nKaleko istorioak kontatzen ditu, zikinak eta lazgarriak, Napoliko karriketan gertatuak, zaborrezko mendi eta diskoteka likitsen artean. Indar handia eta ustekabeko biraketa asko dituzten ipuinak dira, aspertzeko denborarik uzten ez dutenak; irakurlea gehiagoren gogoz uzten dute. Euskarara Longoren ipuin gehiago inportatzeko gogoz.\nPrima o poi tornero (1992)\nPiu o meno alle tre (2002)\nChi ha ucciso Sarah? (2009)\nLu campo di girasoli (2011)


GIZA-BEGIA - AXIERREN TXOKOA\nMaialen Fernandez 2A on 2015-02-11 at 16:37\nNahiz eta gazteleraz egon bideoa gelan emandakoa oso ondo azaltzen du eta ulerterraza da. Baina bideoan, argi izpiak kristalinoa zeharkatzean sakabanatu egiten dira, baina, kristalinoa lente konbergente bat da, beraz, ez ziren argi izpiak erretinan kontzentratu beharko sakabanatu beharrean?\nAxier Sukunza Alkorta on 2015-02-13 at 05:52\nArrazoi osoa duzu. Bideoa ikusterakoan, badirudi kristalinoak argi-izpiak sakabanatzen dituela, kontzentratu beharrean. Ez da horrela. Klasean azaldu dudan bezala da, hau da, kristalinoak argi-izpiak erretinan kontzentratzen ditu, lente konbergente bat baita.\nkoldo beldarrain on 2015-02-11 at 16:52\nOso bideo interesgarria eta ukerterraza iruditu zait, baina galdera bat dut:\nZergatik ez dira guztiz berdinak gizonen eta emakumeen begiak?\nZertan dira desberdinak ba?\nBeñat Oribe on 2015-02-11 at 16:58\nOso interesgarria eta informatiboa da baina zuk azaldutakoarena baino laburragoa da.\nGaldera bat galdetu behar dizut:\nZer da (“zelula fotorreceptoras”)???\nAxier Sukunza Alkorta on 2015-02-13 at 05:56\nZelula fotohartzaileak. Liburuan zelula errezeptoreak ipintzen du eta nik hori ezabatzeko eta zelula hartzaileak idazteko esan nizuen. Zelula hartzaileak konoak eta makilak dira. Kasu honetan fotoerrezeptoreak edo fotohartzaileak direla dio argia hartzen baitute, horregatik erabiltzen da foto- aurrizkia.\nGorka Telleria on 2015-02-11 at 18:14\nOso interesgarria iruditu zait gehienbat klasean ez nuelako askorik ulertu. Baina euskeraz egongo balitz errezagoa izango litzateke ulertzeko klaseko azalpena euskeraz izan zelako\nAxier Sukunza Alkorta on 2015-02-13 at 05:58\nKlasean ez zenuen askorik ulertu eta zergatik ez zenuen ezer galdetu? Badakizu material gutxiago dagoela euskaraz gazteleraz baino, niri ere euskaraz ipintzea gustatuko litzaidake.\njosu goitia on 2015-02-12 at 18:18\nOso ondo dago ulertzeko baina nola ikusten ditugu gauzak 3 dimentsiotan?\nAxier Sukunza Alkorta on 2015-02-13 at 06:05\nObjektu bakoitzeko irudi bat sortzen da erretina bakoitzean eta bi irudi hauek garunean bateratzerakoan, hiru dimentsiotasuna gehitzen zaio uler dadin.\nAnne on 2015-02-13 at 19:58\nOso interesgarria iruditu zait,orain bideo batetan obeago ikusi daitekelako zer gertatzen den begi barruan.\nGaldera bat daukat: Bat-batean argiaren intentsitatea oso indartsua bada eta begirantz sartzen bada, ez du ikusmena kaltetzen?(kristalinoa,begi-ninia…)\nAxier Sukunza Alkorta on 2015-02-15 at 00:27\nNoski, erretina kaltetu dezake. Horregatik gure begi-ninia uzkurtu egiten da horrelako kasuetan.\nAnder garate on 2015-02-14 at 13:20\nBideoa oso ondo dago eta erraz ulertzen da .Oso azalpen zabala eta adierazgarria ematen du bideoak.\nAxier Sukunza Alkorta on 2015-02-15 at 00:28\nJon Ander 2.D on 2015-02-18 at 17:45\nBideoa oso interesgarria iruditu zait eta klasekoarekin batera guztiz ulertzeko oso lagungarria da.\nNire galdera hau da: zergaitik ikusten da begi globoaren zati bat bakarrik eta ez osoa, babesteko da?\nAxier Sukunza Alkorta on 2015-02-19 at 13:44\nBai, babesteko da, agerian egongo balitz, kalte gehiegi jasan dezakeelako.\ngorkaventura on 2015-02-18 at 18:39\nNik ez nekien giza begiak diferentziatu ahal zituela 7 milioi tonu eta kolore.Harritu egin nau horrek.Ulertzeko erraza iruditu zait.\nAxier Sukunza Alkorta on 2015-02-19 at 13:45\nirene2D on 2015-02-18 at 19:16\nBideoa oso interesgarria iruditu zait eta oso ondo azaltzen du guk emandako gaia. Gaztelaniaz izan arren nire ustez erraza da ulertzea.\nAxier Sukunza Alkorta on 2015-02-19 at 13:46\nigorbakio on 2015-02-18 at 20:02\nbideoa ez dago txarto, nahiz eta laburra izan oso ondo azaltzen ditu begiaren zatiak.\nBaina 7.000.000 kolore ikusten baditugu zein da ez ditugunak ikusten?\nAxier Sukunza Alkorta on 2015-02-19 at 14:30\n7 milioi tonu eta kolore ikusten ditugula dio, hau da, kolore desberdinak gehi kolore berdin batek dituen tonalitate desberdin guztiak. Bestela, ez genituzke berde kolorearen tonalitate desberdinak ikusiko, adibidez.\nlander sanchez on 2015-02-20 at 19:42\nBideoa oso interesgarria baina niretzat oso ondo esanda dago klasekoaren definizioa, baina argazkiak asko lagundu didate ulertzeko.\nLide Esnaola on 2015-02-20 at 22:24\nBideo hau asko gustatu zait eta harrigarria iruditu zait nola 7.000.000 kolore desberdindu ahal ditugula!\nAxier Sukunza Alkorta on 2015-02-21 at 08:46\nOIER 2B on 2015-02-21 at 14:52\nOso ondo dago bideoa oso ondo azaltzen duelako begia eta haren funtzionamendua. Hori 7.000.000 kolore baino gehiago desberdindu ahal ditugula harriturik utzi nau.\nAxier Sukunza Alkorta on 2015-02-21 at 16:03\nGustatu izanaz pozten naiz!\nberart gartzia on 2015-02-21 at 15:24\nBideoan ondo azaltzen du eta errezago ulertzen da.\nHobeto ulertu izanaz pozten naiz.\nElene Bilbao 2B on 2015-02-21 at 17:17\nBideoa interesgarria irudi zait eta ulerterraza. Nahiz eta gazteleraz egon, ondo ulertu dut , euskaraz ere antzeko hitzak erabiltzen direlako. Galdera bat daukat:\nGure begian zenbat kono eta makila sartzen dira ??\nAxier Sukunza Alkorta on 2015-02-22 at 16:04\n80-120 milioi makiltxo eta 5-6 milioi kono\nCarla Gonzalez on 2015-02-21 at 18:10\nOso baliogarria da liburuko gauza berdinak esaten dituelako baina argiago.\nAxier Sukunza Alkorta on 2015-02-22 at 15:44\nCarla Gonzalez on 2015-02-21 at 18:26\nGauza bat ahaztu zait. Kataratak operatzean, begiaren zein parte operatzen da?\nAxier Sukunza Alkorta on 2015-02-22 at 15:46\nKataratak dutenek, kristalinoa opaku bihurtu delako da. Beraz, kristalinoa kentzen da eta kristalino artifizial bat edo lente berri bat jartzen da.\noier bengoetxea on 2015-02-22 at 18:01\nOso interesgarria da, nahiko ondo azaltzen du begiak nola funtzionatzen duen eta bakarlanerako laguntza bat izan ahal daiteke.Gaztelaniaz egon arren ondo ulertzen dira begiko atalak.\nAxier Sukunza Alkorta on 2015-02-23 at 07:52\nander on 2015-02-26 at 17:23\norduan begi bakarra izango bagenu bi dimentsiotan ikusiko genuke?\nibon 2A Larrauri on 2015-02-26 at 21:02\nOso interesgarria da bideoa eta oso ulerterraza. Baina zenbat graduko bira eman genezake begiekin ? Ba ahal dago animalirik 360º eman ahal dituela begiekin?\nAxier Sukunza Alkorta on 2015-03-13 at 10:24\nUste dut kamaleoiek 360 graduko buelta eman diezaioketela haien begiei.


Pirene - Wikipedia, entziklopedia askea.\nPirene greziar mitologiako zenbait pertsonairen izena da\nDanaideetako bat, Danao eta emakume etiopiar baten alaba. Bere ahizpek bezala, senartzat, bere osaba Egiptoren semeetako bat hartu zuen, Agaptolemo izenekoa (Apolodororen arabera) edo Doliko (Higinioren arabera). Baina euren lehengusinekin ezkondu izana, zorigaiztokoa izango zen Egiptoren semeentzat, Danaok horretarako bere baimena eman bazuen, bere anaiaren semeak hiltzeko eta horrela Egiptoko tronua eskuratzeko izan baitzen. Izan ere, Egiptoko erresuma lortzeko leihan ibili ziren bi anaiak denbora luzez. Honela, bere alabetako bakoitzari daga bana eman zion, honekin, euren senarrak, ezkon gauean bertan hiltzeko aginduz. Pirenek bere aitari kasu egin zion, bere ahizpa guztiek bezala, Hipermnestrak izan ezik. Solemneki lurperatu zituzten euren senarren buruak Lerna hirian, eta krimenagatik Ateneak eta Hermesek purutu zituzten arren (hauek Zeusen aginduak betez), horregatik Tartaroan zigortuak izan ziren, non, betierekotasun osoan, zulatutako pitxer bat betetzen saiatzera kondenatu zituzten.\nLamia bat, Akeloo ozeanidaren edo Lakoniako errege zen Ebaloren alaba. Poseidon itsasoetako jainkoaren maitalea izan zen, zeinekin bi seme-alaba izan zituen. Artemisa jainkosak, istripuz bere seme Zenkrias hil zuela jakin zuenean. Pirenek hainbeste negar egin zuen, isuri zituen malko guztiekin, bere izena daraman iturria sortu zuela, musei eskainita zegoena eta non Pegaso zaldi hegalariak edaten zuen Belerofontek harrapatu eta hezi zuenean. Bere beste semeak, Lekesek, Korintoko portuari izena eman zion, Lechaeum'.\nBebriziarren printzesa bat, Heraklesek maitatu zuena, hau Espainia Mizenasera bidean zeharkatzen ari zela Gerionen abereekin, honela, bere lehengusu Euristeok jarri zizkion hamabi lanetako hamargarrena betez. Neska hau hil zenean, Heraklesek, Pirene, berau bizi zen mendietan lurperatu zuen, bere ohorez, Pirinioak bezala bataiatu zituena, izen honen beste jatorri bat azaltzen duten elezaharrak badauden arren.\nLamia bat, Asopo ozeanida eta Ladon ozeanidaren alaba zen Metoperen alaba. Bere aita, bere ahizpa Eginaren bila irten zenean, hau Zeusek bahitua izan baitzen, Korintoko erregea, maitaleak non aurkitzen ziren esatera konprometitu zen, hiriari, hiria bera hornitzeko ur gezako iturburu bat ematen bazion. Honela, Asopok Pireneren iturria sortu zuen, ordutik bere alaba lotuta dagoena.\nAres jainkoaren maitale bat, norekin Zikno izan zuen.\nOrriaren azken aldaketa: 24 azaroa 2019, 17:50.


Adierazpen-askatasuna auzitan Sopelan - Sopela - Hiruka.eus\nHiruka.eus 2018-11-15 08:30\nIsuna ordaindu behar izateaz gainera, urtarrilaren 15ean deklaratzera deitu dituzte Sopelako hondartzan egindako horma-irudiengatik bederatzi lagunak, Getxoko Justizia Jauregian; muralen garbiketa eurek ordaintzea gura du Udalak. Azaroko osoko bilkuran mozioa aurkeztuko dute, eta batzarraren aurretik elkarretaratzea egingo dute.\nDaborduko urteak dira Sopelan mural politikoen topaketa egiten dutela; maiatzaren 5ean izan zen azkena, Horma gris isil asko aldarrikapen eta kolorez betez goiburuaren pean. Parte hartu zuten kolektiboetako kideetako batek adierazi duenez, ordea, "zapore gazia izan zuen egunak". Ertzaintzak bederatzi lagun identifikatu zituen eta mozal legea aplikatu zien. Horren ondorioz, bakoitzak ehun euroko isunari aurre egin behar izan dio.\nBaina, isunez gainera, Getxoko Justizia Jauregian epaiketa egingo diete lagun horiei guztiei, urtarrilaren 15ean, Sopelako Udalak aurkeztutako salaketa dela eta. "Kontua da eurek egin zuten lehendabiziko gauza horma-irudiak ezabatzea izan zela; eta, euren ustez, identifikatutako bederatziok gara horren erantzule. Horren arabera, guk ordaindu beharko genituzke garbiketa-gastuak. Hala ere, gure abokatua baikorra da eta hark dioenez hori ez da horrela; beraren ustez ez dugu ordaindu behar izango", azaldu du salatutako bizilagunak. Bederatzi salatuei kalte-delitua leporatzen diete, baina dirudienez, Kode Penalean kategoria horretan zerrendatutako delituen artean ez da ageri eurek egindakoa. "Salatu izan bagintuzte fatxada itsusteagatik, pentsatzen dut prozedura beste bat izango zela. Holako salaketa ipini digute gu erantzule egiteko", azaldu du zentsuraren aurkakoak. Udalaren arabera, 2.000 eurotik gorakoa izan zen garbiketa-gastua. Gizarte-lanez ordezkatu ei daitezke holako isunak.\nIsunak eta epaiketa salatzeko, irailaren 29an, Zertsuraren Aurkako Egunean egindako muralengatik Sopelako Udaltzaingoak beste gazte bat identifikatu zutela jakinarazi dute antolatzaileek. Zitazio judiziala ere heldu ei zaio. Hala ere, oraindino ez dakite zer leporatzen dioten. Bitartean, udal-taldeakaz berba egin ostean, azaroko udal-batzarrean mozioa aurkeztuko dute maiatzaren 5ean identifikatutako bederatzi lagunek. Osoko bilkura hasi aurretik elkarretaratzea egingo dute udaletxe aurrean.\nUdalak "garbi" dauka\nSopelako alkate Gontzal Hermosillak adierazitakoaren arabera, "pintaketak udal-eremuan egin ziren ezelako baimen barik. Pintaketa horien garbiketak kostu bat dauka, eta Ertzaintzak horien egileak identifikatu zituen. Beraz, ez dauka zentzurik sopeloztar denek garbiketa-lan horien kostua euren gain hartzeak; arduradunei dagokie hori". Agintariak gaineratu duenez, "pintaketen edukiez ez dugu iritzirik emango, Ertzaintzaren esku dago hori".


Bilbon ere AHT-rik EZ!!!! - SUKABI gazte lokala\nArbolen mozketak eta AHTren obrak geldirazteko Itsasondoko pagoetan dirauten lagunei beren elkartasuna adierazteko, sei ekintzaile igo dira Bilboko arenalean dauden bost zuhaitzetara eguerdiko ordubatean. AHTaren aurkako pankartak zabaltzen zituzten bitartean (“Zuhaitzek diote: AHTari egurre!”, "Erresistentzia Itsasondoko Pagoetan" eta “AHTaren aurka ekintza zuzena” leloekin, besteak beste), hogei bat lagunek oihuak bota eta panfletoak banatzen zituzten. Bertan plazaratu diren hamabi ertzainek panfletoa konfiskatu dute. Zazpi lagun inputatu dituzte panfletoak zezkarren ustezko “injurias” zabaltzeagatik ondorengo mehatxua egin dute: protesta eximen honi babes publikoa adieraziko lukeen edonor detenituko zutela. Suhiltzaileek jeisten lagundu diete ekintzaileei arrtsaldeko lauretako baino minutu batzuk lehenago.


Elemis Hydra-Boost Sensible Day Cream 50ml | Beautyshop.ie\nElemis Hydra-Boost Sensible Day Cream 50ml\nHasiera / Edertasunik gabeko edertasuna / Elemis Hydra-Boost Sensible Day Cream 50ml\nErabilgarritasuna: 5 Badago\nLarruazal sentikorretarako bereziki prestatuta, Elemis Hydra-Boost eguneko Sensible Cream arindu eta zure azala idratatzen du, leuna, leuna eta oso elikatuta egon dadin. Azido hialuronikoarekin gotortua, usainik gabeko formulak larruazalaren hesi naturala mantentzen du. Laranjazko Esne eta Mirabilis Jalapak nahasketa duten bitartean, antioxidatzaileen aurkako babesa eskaintzen du ...\nLarruazal sentikorretarako bereziki prestatuta, Elemis Hydra-Boost eguneko Sensible Cream arindu eta zure azala idratatzen du, leuna, leuna eta oso elikatuta egon dadin. Azido hialuronikoarekin sendotuta, usainik gabeko formulak larruazaleko hesi naturala mantentzen du. Laranjazko Esnea eta Mirabilis Jalapa nahasketek, berriz, ingurumen erasotzaileen aurkako babes antioxidatzailea eskaintzen dute, gorritasuna eta narritadura sor ditzaketenak. Larruazal delikatua lasaia eta erosoa da.\nLarruazal sentikorretarako aproposa, maite dugu egun leuna duen hidratatzaile horrek larruazala funtsezko mantenugaiekin nahasten duela eta hidratazioa berotzen duela astun sentitu gabe. Krema lasaigarri eta elikagarri honek azido hialuronikoa ezinbestekoa da hezetasunean blokeatzeko eta Mirabilis Jalapa eta Orange Blossom esnearen laburpenak ditu, larruazala xukatu, hidratatu eta lasaitzeko. Larruazala berehala leuntzen da. Makillaje produktuen aplikazio berdina ere ahalbidetzen du.\nLuxuzko larru britainiarreko lehen zenbakiak, ELEMISek zientifikoki frogatutako produktuak sortzen ditu, larruazala eta bizimoduaren beharretarako. Oinarrizko formula oro zientzia nahasketa berritzailea da naturaren kimikarekin, eta arreta handiz lantzen dute esploratzaile, zientzialari eta larruazal aditu adituek. Lurreko gainazaletik eta azpitik eskuragarri dauden ekintza biologiko indartsuenak barneratuz, ELEMISek arreta handiz eskaintzen ditu xehetasunak, formula berritzaileak eta emaitza eraldatzaile nabarmenak.\nAplikatu Hydra ‐ Boost Sensible Day Cream goizero azala lehorra garbitzeko, garbiketa sentsibleak eta leuna arrosa leungailua erabili ondoren. Erabili krema hidratatzailearen aurretik serum bat eta jarraitu SPF batekin.


Gorde nazazu lurpean (2000). Ramon Saizarbitoria - Auñamendi Eusko Entziklopedia\nGorde nazazu lurpean (2000). Ramon Saizarbitoria\nHasiera batean, "Gudari zaharren gerra galduak" agertu omen zen. Filma bat ikusi ondoren gogoratu omen zen aspaldi idatzita zuen ipuin bat, eta berridatzi egin omen zuen. Harekin batera beste desehorzketa batzuk etorri zitzaizkion burura: Dante Gabriel Rossettirena, Sabino Aranarena eta Ives Montand Frantziako kantariarena. Horiei fikziozko istorio bat gehitu zien, hain zuzen ere 1936. urteko Guda Zibilean Donostia hartu zutenen Artaxonako 40 haietariko partaide bati buruzkoa. Hiru nobelen azpian, bada, berritxuraturik eta aldaketa handiekin hiru egoera historiko hartzen dira kontaketaren aitzakia gisa, eta beste bitan fikzioak agintzen du.\nBost nobela labur eta bost lurperatze ondorengo lurrazaleratze. "Gudari zaharren gerra galduak" ipuinak gerrak ekartzen duen sufrimenduaz hitz egiten du, "me preocupa la guerra que pueda desencadenarse y la que se desencadenó". Elgetan gerra garaian galdutako hankaren bila abiatzen den gudari zaharren historia kontatzen du nobelatxoak, bere oroimenarekin bat egiteko eta azken batean ekintza antzua betetzeko: galdutakoa ezin izango baitu berreskuratu nobelako protagonistak.\n"Rosettiren obsesioa" nobela laburrean gizonezkoen eta emakumezkoen arteko loturez eta maitasunez ari zaigu idazlea. Egia esateko kontaketan hainbat maila desberdin ageri dira: batetik, nobela galdu zuen idazle frustratu baten historia kontatzen zaigu; eta bigarrenik, Victoria, emakume galant eta izpiritualarekin eta Eugenia haragizko emakumearekin duen erlazio bikoitza dugu; eta hirugarren malan Dante Gabriel Rossettiren bizitzaren parekatzea dakarkigu pertsonaiak.\n"Marcel Martinen aitatasun ukatua" nobelan aitatasunari buruzko haria nagusi bada ere, berriz ere kontakizunaren kontaketa moldeez eta gizonezko eta emakumezkoek dituzten harremanez hitz egiten da, protagonistak bere emaztearekin dituenez, eta Marcel Martinek bere emazteekin izan zituenez. Hemen ere, pertsonaiaren bizitzak badu benetako pertsonaiaren bizitzarekiko paralelotasun puntua, eta nobelan berriro hitz egiten da kontaketaren trebeziaz.\n"Bi bihotz, hilobi bat" nobelaren gaia gorpu bat herriz aldatzea da, baina, neurri berean, nobelatxo honetan aldez aurretik idaztitako Bihotz bi, gerrako kronikak nobelan agerturiko pertsonaia berberak ditugu: entziklopedia saltzailea, Flora eta Bioleta. Hala ere, fikzio mundu batetik bestera aldatu direnean, izaera eta itxura aldatu zaie pertsonaioi.\n"Asaba zaharren baratza" nobelak, Lizardi poetaren testu baten izena du, eta Sabino Aranaren gorpuaren desehorzketa jartzen du kontaketaren ardatz gisa, baina kontua da protagonistek aberriak euren buruen gainean jarri duen pisua aldatu behar dutela. Testuaren barnean Liazardiren testuari egindako erreferentzia asko daude, eta metaliteraturaren erabilpenarekin batera, pertsonaiek identitate propio baten bila egindako bidaiaren kronika ere bada.\nRamon Saizarbitoriak esandakoa da: "Nire literaturan dagoen beste obsesiotako bat kontatu nahia eta kontatzeak berarekin duen arazoa da". Nola kontatu, horixe da gakoa, horregatik "Marcel Martinen aitatasun ukatuan" ipuinean piano-joleak kontatzen duena xehetasunez josita ematen da, kontatzea bera gaia eta ardatza delako.\nLiteratur tekniketan izango du isla jokabide horrek: narratzaile ez fidagarriak erabiliko ditu maiz Ramon Saizarbitoriak, hau da, irakurleari historiaz ziurtasunik emango ez diona, egia osoa ezagutzen ez duena eta, beraz, egia adierazi ezin duena.\nHalatan, zer kontatu baino garrantzia handiagoa du kontatzeko erak. Esaldiaren malgutasunean geratzea atsegin du egileak, detaileetan geratzea, oroimenarekin jolastea, oroimena ez baita gertatutako bera, haren antzirudia baino, eta aldatuz doan antzirudia, aldakia. Detaileek garrantzia dute, esaldien kiribiltzeak beste. Inoiz Ramon Saizarbitoriak adierazi duenez: "Niri suspenseko literatura ez zait gehiegi gustatzen, amaieran gertatzen dena jakiteko desirak gehiegi baldintzatzen baitu irakurlea".\nLasaitasuna eskaintzen du Saizarbitoriak, irakurtzeko plazera eta astiro irakurtzeko agindua.\nBigarren ardatz tematikoa, eta esandakoaren paraleloa da adieraziko duguna, gizonezkoen eta emakumezkoen artean diren desberdintasunak egileari sortzen dizkion kezketan gauzatzen da. Gizonezkoek eta emakumezkoen artean ere desberdintasun handia dago, eta bien artean komunikaziorik egon ote litekeen adieraztea izango litzateke idazlearen kontagintzan hausnartu gura dena. Hitzen eta gauzen artean hutsunea sortu bada, beste horrenbeste gertatzen da gizonezkoen eta emakumezkoen artean. Ezin elkar ulertu: "Ez nuela deus ulertzen esatea erabaki nuen".\n1. Harreman afektiboen mundua bizitzak ematen duen gauzarik garrantzitsuena dela adierazi du, beraz indibidualismoaren eremuak garrantzia hartuko luke, nahiz eta argumentuak kontatzerakoan, ikusi dugunez, beti identitate pertsonala gizartearen giroan kokatzen du, baina horrek ez du itoko hura.\n2. Sexu gerren eta benetako gerra zibilen artean lotura sinbolikoa ikusi du idazleak, arazo pertsonalak arazo sozialen ispilu balira bezala.\nDena dela, gaiaren beste adar batek sexuen arteko komunikazioaz eta honen ahalbideaz zalantza zabaltzen du: posible ote da sexuen arteko komunikazioa? Ramon Saizarbitoriak uste du intuizioa emakumezkoekin lotua dela, eta analisia -batzuetan neurosi obsesiboa- gizonezkoena, baina bien arteko zubia posible izango litzateke gizonezkoek afektibitatearen hizkera ikasiko balute eta gehiago erabili.\nJoko guztiotan Ramon Saizarbitoriaren kontagintzaren joera ironikoa dakusagu, maiz adierazten duena, gainera. Orain gutxi bere autopoetika adierazteko eskatu zitzaionean, esan zuen bere kontagintza mikroskopioaren eta teleskopioaren arteko joko bat bazela esan zuen: eguneroko gai minimoak hartzea -mikroskopioa- zentzu sinboliko nagusia -teleskopioa- har dezaten. Eta noski, kontatzeko era bat. Kontaketa horretan kokatzen dira zenbait elementu tekniko:\n1. autoreeferentzia: nobela batetan agerturiko pertsonaiak beste nobela batean, izen berarekin (Bioleta, Flora) edo ogibide berarekin (entziklopedia saltzailea, egilearentzat ziztrinaren sinboloa dena).\n2. Paradoxa eta ironia pertsonaien bizitzak kontatzeko orduan ("Asaba zaharren baratza").\nASKOREN ARTEAN. Ereinkaria, 2001. 1, 30 or.\nKORTAZAR, Jon. "Literatura y juego en la obra de Ramon Saizarbitoria". Bulletin of Hispanics Studies. Liverpool, 2005. 82-2, 207-232 or.


Zabalik dago Blas de Otero poesia lehiaketan izena emateko epea - Deia\ndeia.eus 21.04.2020 | 16:07\nBlas de Otero poesía lehiaketaren XII. edizioaren kartela. Bilboko Udala\nBlas de Otero poesía lehiaketaren XII. edizioaren kartela.\nBILBO. Hemen da jada Blas de Otero-Bilbo Uria Nazioarteko Poesia Lehiaketaren hamairugarren edizioa. Lehiaketan izena emateko epea irekita dago dagoeneko, eta maiatzaren 30era arte iraungo du zabalik. Bilboko Udalak eta Blas de Otero Fundazioak antolatzen dute ekitaldi hau.\nLehiaketa honetan nazionalitate eta leku guztietako idazleek har dezakete parte, eta aurten ere bi kategoria ezarri dira: euskara eta gaztelania. Bi modalitateek 5.500 euroko saria dute. Lehiaketan parte hartu ahal izateko, aurkezten diren lanak originalak, argitaratu gabeak eta, argitaratuz gero, aipatu beharreko saririk eta accesitik lortu bakoak izan behar dira. Lehiaketan ez dira originaltzat hartuko aukeratutako modalitatekoa ez den beste hizkuntza batetik itzulitako lanak.\nPoemen gaia, errima eta neurria libreak izango dira, baina gutxienez 700 bertso-lerroak eta gehienez 1.000 izan behar dituzte. Lanak maiatzaren 30a baino lehen bidali behar dira formatu digitalean. Formatu hori onartu bakarra da, eta Udalaren web orriaren bidez bidali behar dira, helbide hauetara: www.bilbao.eus/premioblasdeotero, gaztelaniaz idatzitako lanak direnean, eta www.bilbao.eus/blasdeoterolehiaketa, euskarazko jatorrizkoak direnean.\nAurreko edizioan, Amparo López Pascual, Guadalajarako idazlea, izan zen gaztelaniazko modalitatearen irabazlea bere poema-liburuagatik Ahora soy un pájaro izenekoa, eta, euskararen kategorian, Lemoako Eva Pérez-Pons Andrade poeta eta ingeniari gaztearentzat izan zen, Zaharkitzapen programatua lanagatik.\nBlas de Otero-Bilbo Uria Nazioarteko Poesia Saria literatur sorkuntza sustatzeko eta Herriko bizilagunei bertako autorerik garrantzitsuenetariko baten irudia eta lana hurbiltzeko sortu zen.


Belgikako eta Herbehereetako Power Futures irailean jarriko dute abian - EBko erreportaria\nBelgikako eta Holandako Power Futures irailean abiarazi behar\n2 irailean 2013-n, Energiaren Europako Exchange (EEX) merkaturatuko du belgikako eta holandar etorkizuneko merkataritza negoziatzen duten fisikoki boterea emateko.\nliderra merkataritza Europan plataforma, 160 baino gehiago botere-merkatuan parte-hartzaile bezala, parte-hartzaile EEX oinarri zabal bat eskaintzen du. Holandako eta Belgikako Power Futures abiatuz, EEX bere produktu-sorta zabaldu egingo du dauden Phelix eta Frantziako Futures gain Europar gehiago kontratuak. kontratuak berriei esker, parte-hartzaileek merkatuan prezio Belgikako eta Holandako botere merkatuetan aldaketak estaltzeko\nzuzenean EEX orrian.\npizgarri gehigarri gisa, trukatzea abiarazlea / erasotzailea kuota eskema bat aurkeztuko dute etorkizun berriak negoziatzeko. Testuinguru honetan, hasieratzailearen merkataritza parte hartu duenari erosi edo saldu ahal izateko liburuan eskaintza batekin transakzio alderdi gisa definitzen da, erasotzailea kontrarioak eskaintza honetara erantzun gisa definitzen den artean. merkataritza bat arrakastaz EEX ondorioztatu bada, merkataritza hasieratzailearen ordaintzen ez transakzio tasak\nmerkataritza eta finantza likidazioa da. Gainera, MWh bakoitzeko euro 0.005 kreditu bat jasotzen zuen, gainera. Soilik erasotzailea transakzio tasak ohi bezala ordaindu behar ditu.\n"Eredu honek eskaintzak jarriz ordena liburuan pizgarri oso bat ematen du", azaldu du Chief Operating Officer (COO) Steffen Köhler. "Horrela, gure parte-hartzaile erakargarria ordena liburu bat eskaini dugu eta likidezia handiko sortu du produktu berriak sortzeko." Konpentsazio eta likidazioa produktuen Europako Lehengaiak Konpentsazio (ECC) bidez eskainiko da. Ondorioz, merkatariak saiatu eta probatu konpentsazio house eta onura prozesuetan erabili ahal mugaz margining ECC buruzko abantailak.\nEuropako Energiaren Exchange (EEX) Europako energia-trukea da. garatzen ditu, funtzionatzen eta energia merkatu segurua, likido eta gardena lotzen eta antzeko produktuen horren gainean boterea, gas naturala, CO2 emisio-eskubideak, ikatza eta Jatorri bermeak dira negoziatzen. Konpentsazio eta likidazioa merkataritza transakzio guztiak dira konpentsazio etxe Europako Lehengaiak Konpentsazio AG (ECC) emandako. EEX da a\nEurex Taldeko kide.\nGai erlazionatuak:Belgikako eta Holandako Power FuturesEEXEuropean Energy ExchangeSteffen Köhler\nZergatik United States Ekialde bases gehiago ireki beharko litzateke\nHitzaldia: Wind Power Optimization O&M: Europe\n#EnergyExchange: EEX bereganatzen Cleartrade Exchange\nEEX berria online presentzia du abian\nPegas: EEX kalitate-partida gas natural produktu abiarazteko Alemanian\nPegas: uztailaren 2013 bolumen\nEEX merkataritza emaitzak uztailean\nEuropean Energy Exchange hartzen ahalmena merkatuetan on stand


Lore tailerra, azoka eta lehiaketa - Bergara - Goiena.eus\nLore tailerra, azoka eta lehiaketa\nIrati Goitia 2014-05-14 13:34\nLeiho eta balkoiak apaintzeko lehiaketa egingo da aurten, lehendabizikoz, Bergaran. Helburua bikoitza da: lehen sektorea indartzea eta herria edertzea. Gaurtik eman daiteke izena lehiaketarako. Sari-banaketa San Martzial egunean egingo da. Horretaz gain, gaur lore tailerra egingo dute osoko bilkuren aretoan eta zapatuan lore eta landare azoka.\nAzoka Bergaratzen egitasmoaren baitan, leihoak eta balkoiak apaintzeko lehiaketa antolatu du Bergarako Udalak. Baina lehiaketaz gain, beste bi ekintza ere prestatu dituzte aste honetarako.\nGaur, loreen gaineko tailerra egingo dute udaletxeko osoko bilkuren aretoan, Kimu bat lore-etxearen eskutik, 18:30ean. "Azalduko dute zein lore mota diren aproposenak balkoietan jartzeko, adibidez. Hein batean, ideiak emango dituzte", zehaztu du Arianne Kareaga, Azoka Bergaratzen egitasmoko arduradunak. Hala, lore mota nagusien inguruko xehetasunak ezagutzeko aukera egongo da gaurko tailerrean eta hauek zaintzeko aholkuak ere emango dira. Horretaz gain, eskainiko da ontzi moten edo ureztatzeko metodoen inguruko informazioa ere. Edonork hartu dezake parte tailerrean eta ez dago izena eman beharrik.\nZapatuan, bestalde, lore eta landare azoka egingo dute Oxirondo plazan, 9:30etatik 14:00etara bitarte. Lauzpabost lore saltzaile izango dira bertan: azokan izan ohi diren bi, Bergarako lore-denda batekoa eta kanpotik etorrikotako baten bat. "Lore eta landareak –tomate eta piper landareak, esaterako– erosteko aukera egongo da. Izan ere, balkoiak apaindu daitezke edo baita baratze bat jarri ere", zehaztu du Kareagak.\nHaurrak landare eta lore mundura gerturatzeko asmoz, umeentzako tailerra ere egingo da zapatuan, azokan bertan.\nLeiho eta balkoi lehiaketari dagokionez, lehendabizikoz egingo da aurten Bergaran, eta hala, berritzailetzat jo du Kareagak. Eta gaineratu: "Helburu bikoitza du lehiaketak: lehen sektorea indartzea eta herria apaintzea". Hala, jendea parte-hartzera animatu du.\nHerriko hainbat elkartetako kideek osatutako dute epaimahaia eta eurek aukeratuko dute leiho edo balkoi politena. Edertasuna zein material berrerabilgarrien erabilera baloratuko dira, besteak beste. Gaurtik eman daiteke izena lehiaketan parte-hartzeko, kultur etxera telefonoz deituta, bertara joanda edo bergara.net webgunean. Sari-banaketa San Martzial egunean egingo da.


EH Bilduk udalgintzaren alde egiten duen apustu estrategikoaren baitan, Goirizelaia eta Larrion udal politikan zentratuko dira aurrerantzean\nBiek utzi dute Legebiltzarra eta euren tokiak Diana Urreak eta Ibon San Saturninok beteko dituzte, hurrenez hurren.\n| 2019-09-16 14:10:00\nJone Goirizelaiak eta Miren Larrionek legebiltzarkide karguari uko egin diote eta hemendik aurrera udal politikan zentratuko dute euren lan instituzionala Bilbon eta Gasteizen, hurrenez hurren, iragan maiatzeko hauteskundeetan bertako herritarrekin hartu zuten konpromisoari jarraituz. Erabaki hau EH Bilduk udalgintzaren alde egiten duen apustuaren baitan kokatzen da, tokiko eskalak garrantzi estrategikoa baitu ezkerreko subiranismoarentzat. Batetik, biharko Euskal Errepublikan baliagarriak izango diren gobernantza eredu berriak saiatzeko aukera eskaintzen duelako; bestetik, gure balioetan oinarritutako gobernugintza garatu dugun lekuetan gizarte sektore zabalak bildu ditugulako. Ikuspegi nazional batetik ere, udalgintzak euskal lurraldeak artikulatzeko egitasmoak martxan jartzea eta, beraz, haien arteko kohesioa indartzea ahalbidetzen du.\nGoirizelaia eta Larrionen ordezkoei dagokienez, Diana Carolina Urreak (Armenia, Colombia, 1987) lehenengoaren tokia hartu eta Legebiltzarrera itzuliko da, aurreko legealdian ere talde parlamentarioan aritu baitzen. Urrea Turismoan diplomatua da Deustuko Unibertsitatean eta Emakume eta Gizonen arteko Berdintasunari buruzko Masterra egin du UPV-EHUn.\nLarrionen ordez Ibon San Saturnino (Gasteiz, 1975) arituko da. Egun Arabako EH Bilduko arduradun politikoa da eta aurretik arlo instituzionaleko burua izan zen. Eskubide sozialen aldeko eta arrazakeriaren aurkako herri mugimenduko kide ere izan da. Prestakuntza akademikoari dagokionez, San Saturnino arkitektoa da (UPV-EHUko Donostiako Arkitektura Goi Eskola Teknikoan).


Abenduaren 18, 2010 arabera Drive 23 Komentarioak\nZer 's Transposh hurrengo?\nNon sailkatua: Deialdiak oharra, Software eguneraketak Tartea: 0.7, Blogger, Google itzultzailea, handia, txikiak, oharra, Trac, wordpress plugin\nBertsioa 0.5.3 – Gaitasuna URLak itzultzeko\nEkaina 1, 2010 arabera Drive 44 Komentarioak\nBertsio berri honi esker, web gunean url emandako xede-hizkuntzak dira itzuli. Hans bezala eskertu nahi dugu batetik Cosmedia (Kirurgia estetikoko eta tratamenduak buruzko webgune bat) film honetan egiten duten lana babesten for, eta adabaki bat babesten custom permalink laguntza plugin bezala. Hemen zaude ezaugarri bat falta bada, txartel bat sortu digu garapen gunean eta gehitu egingo dugu gure Todo zerrenda. nahi digu lagundu nahi izanez gero, Ezaugarri garapen babesten azkarrago gertatuko da egiten lagunduko digute, komunitatea eta osoagoa produktu bat lortzeko.\nHorrez gain, badira beste hobekuntzak sartuta, hala nola Izan ere, iruzkinak duten hizkuntzak dira, hala nola, default eta Itzultzaileen bihurtu da berezko hizkuntza bezala markatu dira bat baino desberdinetan egin bezala (itzultzea berezko hizkuntza aukera ezarpenetan markatu behar duzu), hobeto super cache wordpress plugin euskarria, eta bertsio jQueryUI erabiltzen duten wordpress bat laguntzen eguneraketa txiki bat 3.0 laguntza hurrengo.\noharra agenda honetan item Last da nahi dugun jakin ditugu Garapen gunea non hirugarren plugins bateragarritasuna zerrenda mantentzen dugu orrialde bat duzu (adabaki bat behar izanez gero). gure wiki On plugin laguntza matrix Orrialdearen, bere wiki bat ere, berri sortu Gunean erabiltzaile eta lasai editatzeko eta hobetzeko honen.\nNon sailkatua: Mezuak Nagusia Tartea: dohaintzak, txikiak, oharra, ESTE, Trac, wordpress 3.0, wp-super-cache\nBertsioa 0.5.0 – Itzuli eman\nMartxoaren 24, 2010 arabera Drive 7 Komentarioak\nGaur argitaratu dugu v0.5.0 horrek plugin aldatu nahiko garrantzitsua da eskaintzen du bi ezaugarri eskatu arabera asko.\nBatak bat backup zerbitzua sartzea plugin barruan dago. eskuz eman edo babesa artean aukeratu dezakezu, ondoren segurtasun-kopia egin duzu egunero edo backup bizi gertatzeko aukera. Backup bakarrik itzulpenak giza egin, eta backup moduan bizi, plugin besterik gabe beste itzulpen bidaltzen backup zerbitzua.\nbackup zerbitzua gainean doa Google AppEngine azpiegitura, beraz, oso azkar eta scalable.\nbigarren film luzea da, masa itzultzeko instalazioak, orain ezarpenak transposh orrian sartu. sakatzea nahikoa izango da “Translate orain” botoia eta orrialde bakoitzean eta argitaratu nahi izango da itzuli, poliki-poliki baina ziur asko. Oharra Itzulpena, egia da bezero aldean egin, eta ez du zerbitzariaren aldeko eta latentzia nahikoa ez automatizatuen itzulpen zerbitzua abusing zure zerbitzari beldurra ez da hain.\nbidean oharrak hurrengo 0.6.0 bertsio ikuspegia da erabiltzaileak (itzultzaileak) esperientzia eta multi-blog lingual integrations wrtiting.\nZure ideiak beti dira ongi etorriak, besterik comment hemen edo joan trac.transposh.org.\nNon sailkatua: Deialdiak oharra Tartea: backup zerbitzua, kontrol-zentroa, oharra, Trac, wordpress plugin


Irekia Berrikuntza-metodologia berria Banco Santander-arekin Brasil Conexiones improbables\nKonexio Luzeak 2014\nBanco Santander Brasil, Grupo Santander-eko kide den eta zerbitzu osoak eskaintzen dituen finantza-erakundea.\nBezero gazteen artean baliabide eta kanal ezberdinak erabiltzeko esperientzia hobetzea, intuitiboagoa eta gertukoagoa izan dadin; hau da, publiko horrek, Banco Santander Brasil, erakunde gertukoagoa bezala hartzea.\nPKMN, Madrileko arkitekto-kolektiboa. Tresna arkitektonikoak aplikatuz, besteak beste hiria, nortasuna, marketina eta komunikazioa bezalako kontzeptuekin egiten du lan.\nElkar-ikerketan Marka eta Marketina, Bezeroari Arreta eta Harreman Bideak (arreta berezia jarriz Call Center-en) sailak hartu ziren barne, diruaren balio hezigarri eta emozionalean oinarriturik Bankoaren erronka lantzeko.\nProiektua 4 etapatan egin zen:\n1. Etapa. Proposatutako erronkari lotuta finantza-erakundearen egoera aztertzeko, eta talde txikietan zein handiagoetan ideiak sortzeko hainbat lan-saio egin ziren.\n2. Etapa. Jasotako ideien eta lehentasunen arazketa egin eta gero, prototipoak irudikatu ziren eta “Embaixada Santander” batek nolakoa izan behar zuen definitu zen; kontzeptua da lekua baino gehiago, eta proiektuaren xede den publikoaren premia eta nahiei banketxeak duen erantzuteko moduari egiten dio erreferentzia. Lana hiru kontzeptutan oinarritu zen: Konfiantza, Ezagutza eta Konektibotasuna.\n3. Etapa. OpenLab-ak Embaixadoreekin (banketxeko langileak, proiektuak aipatzen duen erabiltzailearen profil bera dutenak). OpenLab-etan proposamenak kontrastatu ziren eta “Santander pertsonen Dekalogoa” definitu zen; dekalogo horretan Banco Santander Brasil-eko langileen ustetan beren banketxea nolakoa izan beharko litzatekeen jasotzen da, profila partekatzen duten erabiltzaileak gogoan izanik. Horrez gainera, OpenLab-etan, erronkari aurre egiteko zerbitzuak eta/edo ekintzak ere aintzat hartu ziren.\n4. Etapa. Xede publikoarekin lan egiteko tresnak proposatu ziren, lan horretarako barne-konpetentziak eta komunitateak garatzeko estrategiekin batera. Hori guztia proiektuan sartuta dagoen departamendu anitzeko lan-taldearekin egiaztatu zen.\nTresnak proposatu ziren, lan horretarako barne-konpetentziak eta komunitateak garatzeko estrategiekin batera.


topic_facet:"Sistema elektrikoak, pneumatikoak eta hidraulikoak (Modulua - LOE)" topic_facet:"Fabrikazio mekanikoko diseinua (Heziketa Zikloa - LOE). Goi maila" topic_facet:"Sistema eta zirkuitu elektrikoak (Modulua - LOE)"\nProposatutako gaia: Sistema elektrikoak, pneumatikoak eta hidraulikoak (Modulua - LOE) Proposatutako gaia: Fabrikazio mekanikoko diseinua (Heziketa Zikloa - LOE). Goi maila Proposatutako gaia: Sistema eta zirkuitu elektrikoak (Modulua - LOE)\n1 Automatismo elektrikoak, pneumatikoak eta hidraulikoak 1 Automatizazio industrialeko sistemen integrazioa (Modulua - LOE) 1 Automatizazioa eta robotika industriala (Heziketa Zikloa - LOE). Goi maila 1 Ekipamendu eta instalazio termikoak (Modulua - LOE) 1 Elektrizitatea eta automatismo elektrikoak (Modulua - LOE) 1 Elektrizitatea eta elektronika (Lanbide Arloa - LOE) Gehiago ... 1 Elektronika industrialeko tresneriaren mantentzelanak (Modulua - LOE) 1 Fabrikazio mekanikoa (Lanbide Arloa - LOE) Fabrikazio mekanikoko diseinua (Heziketa Zikloa - LOE). Goi maila 1 Fabrikazio mekanikoko produkzioaren programazioa (Heziketa Zikloa - LOE). Goi maila 1 Fabrikazio mekanikoko sistema automatikoen programazioa (CAM) (Modulua - LOE) 1 Fabrikazioaren automatizazioa (Modulua - LOE) 1 Industria-automatismoak (Modulua - LOE) 1 Instalazio elektriko eta automatikoak (Heziketa Zikloa - LOE). Erdi maila 1 Instalazioa elektrikoak eta automatismoak 1 Instalazioa eta mantenimendua (Lanbide Arloa - LOE) 1 Lanbide Heziketa 1 Mantentze-lan elektromekanikoa (Heziketa Zikloa - LOE). Erdi maila 1 Mantentze-lan elektronikoa (Heziketa Zikloa - LOE). Goi maila 1 Mekanizazioa (Heziketa Zikloa - LOE). Erdi maila 1 Mekatronika industriala (Heziketa Zikloa - LOE). Goi maila 1 Sistema automatizatuak (Modulua - LOE) 1 Sistema elektrikoak eta automatikoak (Modulua - LOE) 1 Sistema elektrikoak eta elektronikoak (Modulua - LOE) Sistema elektrikoak, pneumatikoak eta hidraulikoak (Modulua - LOE) 1 Sistema elektroteknikoak eta automatizatuak (Heziketa Zikloa - LOE). Goi maila Sistema eta zirkuitu elektrikoak (Modulua - LOE) Guztiak ikusi ... gutxiago ...


Parte hartu nahi dut - Delikatetxe\nProiektu hay zuri zuzenduta dago, zu\nIngurunea balioesten duzulako eta bere zainketan parte hartu nahi duzulako. Zurekin ados gaudelako, gure nekazari eta abeltzainek ahalegin handiz sortu eta alferrik galdu behar dituzten baliabideak aprobetxatzeko ekoizte-sistema bat eskaintzen dizugu. Gainera, ahalik eta saretik ahalik eta energia gutxien hartzen saiatuko gara, eguzki-panelei esker.\nEkoizle txiki eta ertainek primerako lana egiten dutela uste duzu eta lagundu nahi diezu. Horregatik beraien baserrietara joango gara oiloen bila eta beraien soroetara barazkien bila, erabilera on bat emateko.\nOna dena balioesten duzu. Gure salda egiteko lehengarik hoberena erabiltzen dugu: Eusko Label arraultzak erruten duten oiloak. Merkatuko gainerontzeko saldak oilaskoz eginak daude. Oilaskoaren koipea irabiatu beharra dago eta horregatik dauka kolore txuri bereizgarria. Gure saldaren kolorea benetako saldaren itxura dauka, etxean egiten duzunaren modukoa. Are gehiago: salgai dauden saldak %0,5 eta %22 bitartean dira oilasko; Delikatetxeren salda, ordea, %40a da oilo. Itxura ezin hobea dauka. Atsegingarria da. Ondo sentituko zara.\nEz duzu uste kalitatezko produktuak garestiagaoak izan behar direnik. Ondo dakigu dirua arduraz irabastea eta gure familiak aurrera ateratzea oso zaila dela. Beraientzat hoberena nahi dugu, baina ez dugo behar baino gehiago gastatu nahi. Horregatik gure produktuak modurik eraginkorrenean ekoizten ditugu eta horri esker, bidezko prezio batean eskeini ahal dizkizugu. Horretan datza gure abantaila.\nHubiltasunean eta komunitatean sinesten duzu. Inguruko baliabideak erabiliz, bertako ekonomia laguntzen dugu. Guztiok biltzen ditugu ahaleginak elikadura egokia ekarriz eta ingurunea errespetatuz.\nEdozein zalantzaren aurrean, jar zaitez gurekin kontaktuan.


Akordioa: Loreak Mendian markak jantziko du Reala - Real Sociedad de Futbol, SAD\nLoreak Mendian markak jantziko du Reala\nLoreak Mendian eta Reala akordio batera iritsi dira, Gipuzkoako moda enpresa talde txuri-urdinaren hornitzaile ofizial bihurtzeko. Hala, emakumezkoen eta gizonezkoen lehen taldeak eta Sanseko kideak jantziko ditu, nola denboraldi honetan, hala hurrengoan.\nGaur, akordioa ofizial bihurtu da, honako hauek bildu baitira Reale Arenan: Juan Luis Lasa, Ternua Groupeko presidentea –Loreak Mendian marka Talde horretakoa da–; Jokin Aperribay, Realeko presidentea; eta Mikel Merino, Amaiur Sarriegi eta Beñat Turrientes jokalariak.\nSormenean oinarritutako DNA duen arropa marka honek, modernoa eta funtzionala, nazioartean garrantzi handia eskuratu duenak, etxean dauka bihotza, eta ezin hobeto uztartzen ditu bere balioak eta Realak proiektatzen dituenak. Jatorri bera, erro berberak eta espiritu bera. Bidaietan eta zelaira sartzean, jokalariek eta staffeko kideek kalitate handiko jantziak eramango dituzte soinean. Iraunkortasunaren aldeko apustu sendoa da, horiek ez ezik, partidetan, entrenatzaileek eta talde teknikoak ere bilduma hori jantziko baitute. Marka Reale Arenako euskarri digitaletan egongo da, eta bi eragileek ekintza bateratuak egingo dituzte.\n“Lankidetza honek esentzia bera duten bi marka lotzen ditu: gainerakoak ez bezalako klub batena eta modako marka berezi batena; biek nazioartean garrantzia izanagatik, bihotza beti etxean, lurrean, jatorrian dutenak”, adierazi du Juan Luis Lasak akordioaren aurkezpenean.\n“Oso pozik gaude Loreak Mendian etxearekin egin dugun akordioa dela tarteko. Klub honek arropa markaren balio berberak ditu. Loreak Mendian Donostian sustraiak dituen enpresa gipuzkoarra da, eta tokian zein nazioartean aintzatespen handia du, egiten duen lan guztiagatik. Uste dugu haren balioak oso ondo egokitzen zaizkiola Realari eta bere bazkide eta zaleei. Ziur gaude elkarrekin ibiltzeak hazten lagunduko digula bioi. Harrotasunez jantziko ditugu Loreak Mendian etxeak ekoitzitako jantziak denboraldi handinahi honetan, realzale guztientzat ilusioz betetako denboraldia izango baita, non hiru talde izango ditugun goi mailako hainbat txapelketatan lehiatzen, eta lehen taldea, gainera, Europan”.\nLoreak Mendian markari buruz\nLoreak Mendian Donostian sortutako marka bat da, munduari begira dagoena baina bere sustraiei leial eusten diena. 2021ean, enpresak bere 25. urteurrena egingo du, hiriko moda eta moda garaikidea berrinterpretatzea helburu hartuta.\nLoreak Mendian markak kalitate handiko jantzien aldeko apustua egin du, ingurumena errespetatzen duen fabrikazio zainduan oinarrituta. Diseinuaren boterea aldarrikatzen du, garai guztietarako jantzi iraunkorrak sortzeko. Loreak Mendian markako arropa janzteak diseinuaren eta funtzionaltasunaren alde egitea esan nahi du. Janzkera moldakorra, egunerokorako edo zeinahi aukera berezitarako ezin hobea. Marka hau Ternua Group euskal taldearen parte da 2019az gero.\nCOVID-19 proben emaitzak\nSansen jokatzeko akordioa


Ikasitakoak ederki erakutsiz - Bergara - Goiena.eus\nIkasitakoak ederki erakutsiz\nTxomin Madina 2010-05-16 23:58\nUrte guztian ikasitakoa, urte guztian landu eta barneratutakoa herriari erakusteko aukera aparta izaten da Bergarako Musika Eskolako ikasleentzat udaberriko jai kontzertua. Atzo egin zuten dagoeneko klasiko bihurtu den kontzertu honen 22. edizioa, eta asko izan ziren Bergarako Udal Pilotalekura hurbildu ziren senide, lagun eta orokorrean, musikazaleak.\nKontzertuan zehar maila guztietako ikasleek hartu zuten parte, eta entzundako doinuen artean, aniztasuna izan zen nagusi: pieza herrikoiak zein klasikoak eskaini zituzten.\nKantu finlandiar herrikoi bat oinarri hartuta lau hizkuntzatan ongietorria eman ostean, Suzuki taldeko biolin-jotzaile txikiak izan ziren kontzertua ireki zutenak. Harrigarria, hunkigarria eta era berean txalotzekoa izan zen eskainitako emanaldia: gazteenak hiru urte eskas zituen arren, denak ere fin asko ibili ziren.\nAkordeoi orkestrak hartu zien erreleboa eta bi pieza eskaini zituzten: Chanson triste eta Xalbadorren heriotzean. Kamiseta gorriak jantzita hasiberrien abesbatzaren irten zen gero, eta hauek ere gustura utzi zituzten ikusleak: euren kantu eta dantzekin, dantzan eta kantuan hasteko gogoa pizten zitzaion edonori!\nAnimoak berriro ere baretuz, txistu taldeak Segurako alborada eta Xamargarria zortzikoa jo zituen, eta ondoren, berriz ere txikienak aritu ziren kantan; Kalaberak izeneko abesti dibertigarria hain zuzen ere. Ikusleen artean abestu zuten gainera.\nMusika Eskolako orkestra sinfonikoak eta haurren abesbatzak bina pieza eskaini zituzten gero, eta trikitxa taldeak, beste bi: Polca de Ors eta Errota zaharra. Gazte bandak pieza bakarra jo zuen, baina ez nolanahiko pieza: Canta Napoli izan zen aukeratutako doinua, eta ikusleek, begiak itxiz gero, Italiara bidaiatu ahal izan zuten.\nHorrelako kontzertu handietan ohikoa den moduan, Musika Eskolako talde ezberdinetako kide, zuzendari, irakasle eta ikasleek batera eman zioten amaiera jaiari: Lennonen Imagine kantu ezagunaren euskarazko bertsioa jo eta abestu zuten, baita Musika Eskolako martxa ere. Kontzertu borobilari amaiera borobila, zalantza barik.


2019ko maiatzaren 25a, larunbata | Ordua Euskal Herrian 07:36:55\nBehin bazen mundua banatzen zuen marra garbi bat, Lurreko kondenatuak alde batean baitzeuden erabat. Aspaldi honetan marra bihurritzen hasi dela badirudi, espiralak egin arte. Eta orain, etorkin eta errefuxiatuen anfitrioi izatea tokatzen denean, on da 1936ko gerlatik ihes joan zirenak gogoratzea, baita etorriek sexu berdintasunaz dituzten ideiek gogaitzen gaituztenean ere.\nArrazismoa sustatzeko erabiltzen dira arrotz batzuen jarrerak, eta Koloniako gertaerak. Edo arrazismoaren aurka jotzeko gutxiesten dira: ororen buru, hemen ere txakurrak ortozik eta matxismoa nonahi berdintsua. Ez ba! Emazteen zanpaketa ez da mundu guztian maila berekoa; borrokatuz lortu diren aurrerapenak ez dira arbuiatzekoak, ez eta ahaztekoak erresuma batzuetan usadioz eta legez onetsiak diren praktika sexistak. Salbu pentsatzen bada sexismoaren larritasuna baloratzeko orduan egokia dela neurgailu desberdinak erabiltzea: nolako azala halako minbera, guretzat jasanezina haientzat eramangarria... eta ikuspegi horretan ez dela arrazismorik.\nEdozein ohitura eta erlijioren gainetik, oinarrizko Jende Eskubideak unibertsalak direla usteko arrazoi asko badira, eta emakume askok badakite. Hirugarren Munduan eskubide horiek dituzten hastapenak eta erroak ikertu ditu Kumari Jayawardena srilankarrak, eta iazko bukaeran hil den Fatima Mernissi marokoarrak gogorarazten du feminismoa deskolonizazio mugimenduekin batera ibili dela.\nMendebaldean bezalaxe, Ekialdeko feminista anitzek salatu dute beren kulturak eragiten duen menderakuntza, baita haren sinboloen erabilera ere\nMendebaldean bezalaxe, Ekialdeko feminista anitzek salatu dute beren kulturak eragiten duen menderakuntza, baita haren sinboloen erabilera ere. Wassyla Tamzali aljeriarrak penaz ikusten du nola bideratu duen ezkerrak beloari buruzko eztabaida, haren iritziz sumisioaren adierazle eta sustatzaile den janzkera bat ezin delako askatasunaren erakusle izan, ez boluntarioa denean ere. Emakumeen gorputza ideologian eta politikan nola erabilia den nabarmendu dute feminista horiek, eta ez dute ulertzen zergatik hemen babestu behar diren han berek deitoratzen dituzten jokaera zapaltzaileak.\nZergatia bada, bai, eta ez hutsala: haien ohiturak arbuiatuz, jadanik baztertuta daudenak are gehiago baztertzeko arriskua dugu. Gainera, haien zordunak gara, jendarte aberatseko biztanle garen neurrian. Eta galderak: nola izan liteke kitatzeko txanpona funtsezko eskubideen ukapena onartzea. Zordana da ordaintzekoa, ez zorreztana; haien onak gureganatu eta gure onena eman, xenofobia elikatu gabe kultura desberdinen arteko erreka leunduz, berdintasuna bilatzen badugu. Erraza ez da, baina ez Europan autoktonoen bortxakeriaren aurkako manifa masiboak antolatzea baino nekeagoa, kuanto!


BASQUETOUR: Murray Stewart, bidaietan espezializatutako idazle eskoziar ezaguna, Inaziatar Bidean\n"\tEuskal etapak bi astorekin egingo ditu, santuak ere bidearen zati bat asto batekin egin zuen\nMurray Stewart idazle eskoziarra Euskadin dago dokumentazio lanetan udazkenean, nazioarteko merkatuan, argitaratuko den Ignaziatar Bideari buruzko gida bat egiteko. Gida Loiolako Iñigok Manresaraino egin zuen Bidearen 500.urteurrenarekin batera dator eta Basquetour-en laguntza du.\nMurrayk 7 euskal etapak bi astorekin egingo ditu ekainaren 2tik 12ra arte, santuak ere Bidearen zati bat asto batekin egin zuen.\nBrad Travel Guides, orain gizaldi erdi sortua, bidaia-giden nazioarteko sektorean argitaletxe britaniarrik nabarmenetarikoa da, bere katalogoan 200 izenburutik gora ditu eta hainbat sari. Bere helburua ibiltariari informazio praktikoa ematea da, ibilbide zehatzekin eta mapak, hotalek, jatetxeak, eta noski, zeharkatzen duten helbideari buruzko datuekin: kultura, historia eta natura.\nMurray Stewart-en “The Basque Country and Navarre” gidaliburua gida hoberentzat bozkatu zuten Britainia Handiko liburu-saltzaileek 2016. Urtean, eta behin baino gehiagotan berrargitaratu da.\nBradt bidaia-gidak 100 herrialde baino gehiagotan banatzen eta saltzen dira, baita Estatu Batuetan eta Erresuma Batuan ere. Izenburu guztiak paperean eta e-booketan daude. Informazio gehiago: www.bradtguides.com.\nMurray Stewart autoreari buruz\nMurray Stewart bidaietan espezializatutako idazlea da, eta esperientzia handia du bidaia-gidak idazten eta eguneratzen. The Basque Country and Navarre saridunaren egilea izan zen. Fodors bidaia-argitaletxe estatubatuar entzutetsuan ere idatzi du. Lau hizkuntza hitz egiten ditu, gaztelania barne.


% 8 igo da 2009ko bigarren seihilekoan kendutako billete faltsuen kopurua. | Consumer\n% 8 igo da 2009ko bigarren seihilekoan kendutako billete faltsuen kopurua.\nEBZak azpimarratu du proportzioa oso txikia dela zirkulazioan dauden benetako billeteekin alderatuta\nEuropako Banku Zentralak (EBB) 2009ko bigarren seihilekoan kendutako billeteak eurotan 447.000 izan ziren, urteko lehen seihilekoan erretiratutako 413.000 billeteak baino %8,2 gehiago. Erakundeak jakinarazi duenez, 2004ko bigarren hiruhilekoaren aldean, berreskuratutako billeteen kopurua 287.000 artekoa izan zen, %55,7koa.\nNahiz eta billete faltsuen kopuru osoa handitu egin den, “aurreko seihilekoetan baino neurri txikiagoan” nabarmendu zuen EBZak. Kopuru horiek zirkulazioan dauden benetako billeteen kopuruarekin alderatuz gero (batez beste, 12.800 milioi euro 2009ko bigarren seihilekoan), zirkulazioan dauden billete faltsuen proportzioa “oso txikia da”, nabarmendu zuen bankuak. 2009ko bigarren seihilekoan jasotako billete faltsuen %98 baino gehiago euroguneko herrialdeetan aurkitu ziren; %1 inguru, berriz, eurogunetik kanpoko Europar Batasuneko (EB) estatu kideetan aurkitu ziren, eta %0,5 baino gutxiago, berriz, munduko beste leku batzuetan.\nBeste behin ere, 20 euroko billetea faltsuagoa da. Atzemandako billete faltsuen %47 20 euro izan ziren eta %39 50 euro. Tarteko hiru izenen batura (20 euro, 50 euro eta 100 euro) billete faltsuen %97 izan zen. Balio handieneko izendapenen (200 euro eta 500 euro) faltsifikazioen proportzioa oso txikia izan zen,% 1 eta% 0,5 hurrenez hurren.\nHerritarrek erne egon behar dute eskudirutako eragiketetan jasotzen dituzten billeteei dagokienez. Eurosistemak EBZa eta euroguneko 16 banku zentral nazionalak biltzen ditu. Eurosistemak “ahalegin handia egiten du herritarrek txartel faltsu bat ezagutzeko moduari buruzko informazio egokia izan dezaten, eta, esku-dirua erabiltzen duten profesionalen kasuan, billeteak tratatu eta prozesatzeko makinek billeteak fidagarritasunez identifikatu eta zirkulaziotik kentzeko aukera izan dezaten”. Hala, gogorarazi zuen benetako billeteak erraz ezagutu daitezkeela “Toque-mire-incline” metodo sinplearen bidez, eta gehitu zuen, zalantzarik izanez gero, txartel susmagarriak benetako billetearekin alderatu behar duela.\nbilleteak euro faltsuak número de billetes en euros-eu seihileko


Bideo-joko kopurua: 2\nJokoa retro erako nabe-jokoa da, kontrolei dagokienean. Jokoa etorkizunean girotzen da; hots, 2200. urtean. Venus planetan bizi zara. Lurtarrak zure planetan indarrez sartu dira, eta konkista horretan dena suntsitu dute. Zuk, beste planeta batean oporrak igaro eta etorri ondoren, egoera ikusi eta zure herriari mendekua hartzea erabaki duzu. Zure egitekoa izango da lurreko nabe guztiak hiltzea.\nJoku mota: Arkade, Shoot'em up\nEpisode I: Contact\nEpisode I: Contact Shoot-Em-Up PRG ukituak dituen estilo jokoa duzu. Helburua ahalik eta estralurtar gehien hiltzen dituzun bitartean bizirik irautea da. Horretarako espazio-ontzi hobeagoak erosi ahal izateko dirua irabazi beharko duzu. Jokoa Unity-n garatu dute.\nJoku mota: Rol, Shoot'em up


Urdaibaiko udalekuetarako izen-ematea ireki du BBK-k | El Correo\nZurekinUrdaibaiko udalekuetarako izen-ematea ireki du BBK-k\nUrdaibaiko udalekuetarako izen-ematea ireki du BBK-k\nUme batzuk futbolera jolasten Urdaibaiko udalekuetan. / Maika Salguero\nDomingo, 3 marzo 2019, 01:51\nBBK-k ostiralean ireki zuen Sukarrietako BBK Urdaibai zentro eraberrituko udalekuetan parte hartzeko izena emateko epea. Udalekuak ekainaren 24tik abuztuaren 10era bitartean izango dira, 7 eta 13 urte artekoentzat, eta izen-emateak apirilaren 1era arte egin ahal izango dira, www.bbk.eus web orriko 'BBK ETA ZU' atalean.\nBBK-k jakinarazi duenez, maiatzeko lehen hamabostaldian posta elektronikoz jakinaraziko die familiei lekurik baduten edo ez aurten eskainiko diren 1.300 postu baino gehiagoren artean. Udalekuek 186 euroko kostua izango dute, eta zazpi txandatan banatuko dira, astelehenetik larunbatera. Talde guztiak euskaraz izango dira, uztailaren 29etik abuztuaren 3ra artekoa izan ezik, elebiduna izango baita.\nOnarturiko familiek maiatzaren 31ra arte izango dute baja emateko aukera mezu elektroniko bat bidaliz udalekuak@bbk.eus helbidera. Ekainaren 1etik aurrera, ordaindutako zenbatekoaren %80 itzuliko da kasu gehienetan, eta %100 behar bezala justifikaturiko kasuetan.\nNaturarekin bizitzen ikasteko eta gizartekotzeko diseinaturiko jarduera egitarau zabalaz gozatzeko aukera izango dute txikienek. Bela, piragua, paseoak itsasontzian, kirol instalazioen erabilera, lantegiaketa txangoak sartzen dira egitarauan.\nBBK-k familientzat antolatzen dituen ekimen eta proiektuen artean, udalekuak dira jarduera sustraituen eta estimatuenetariko bat. Proiektua 1980ko hamarkadan sortu zen lana eta familia bateragarri egiteko aukera izateko helburu nagusiarekin. Gaur egun, udalekuak aisialdiaren erreferente dira, eta gizarte eta hezkuntza arloetan esku hartzeko zerbitzu bat, pixkanaka gizarte-premia berrietara egokituz joan dena.\nDarabilbok euskaraz hitz egin ahal izateko jarduerak eskainiko ditu hilabete honetan Arabak mendekotasunarekin lotutako informazioa eskainiko du webgune berrian


Arrano txiki bat eta zapelatz bat askatuko dituzte - Noticias de Gipuzkoa\nArrano txiki bat eta zapelatz bat askatuko dituzte\nsara ibargurenruben plaza 24.10.2020 | 01:27\nBi hilabetez Donostiako Arrano Etxean sendatu den arrano txikia gaur askatuko dute Anduetza parketxean.\nGaur, animaliak beraien natur ingurunera nola itzultzen dituzten erakutsiko dute basozainek, izan ere, Igeldoko Arrano Etxean sendatutako bi hegazti askatuko baitituzte Anduetza parketxean: arrano txiki bat eta zapelatz bat. Igeldoko Arrano Etxera zauritutako 300-400 animalia inguru ekartzen dituzte urtero, gutxi gorabehera. Osatzen direnean, itzultzen saia-tzen dira basozainak.\nGipuzkoako Parketxe Saretik antolatutako jarduera horren hi-tzordua goizeko 11.00etan izango da eta 45 minutuko iraupena izango du. "Hegaztiak askatu baino lehen, Igeldoko Arrano Etxean egiten duten lana azaltzen diegu bisitariei eta baita min hartutako hegazti bakoitzaren kasua ere. Normalean, kableekin, zutabeekin eta errepideetan soinua ekiditeko jar-tzen dituzten pantailekin zauritzen dira. Beste kasu batzuetan, ehizaren ondorioak ere pairatzen dituzte, perdigoien batek zauritu ostean; baina hori ez da ohikoena izaten", azaldu dio egunkari honi Nerea Tauschke-k, Anduetza parketxeko koordinatzaileak.\nIgeldoko Arrano Etxera eramaten dituzten hegaztiak normalean Gipuzkoan jasotakoak izaten dira. Sendatzen direnean, kutxa ilun ba-tzuetan egoten dira lasai-lasai, eta jarraian, sareekin mugatutako eremu batera eramaten dituzte. "Eremu horretan, libreki egiten dute hegan eta bizirik dauden animaliak ehizatzen dituzte elikatzeko. Hegaztiak ehizatzeko gai direla eta beraien kabuz bizitzeko prest daudela ikusten dutenean, Arrano Etxeko arduradunek askatu egiten dituzte", adierazi du Tauschke-k.\nOsatuta dauden hegaztiak parketxetara eramaten dituzte basozainek, eta beraiek arduratzen dira aske uzteaz. "Parketxeko langileok ez ditugu hegaztiak ukitzen, hegaztien eta gizakien arteko harremanak ez baitu, normalean, estua izan behar. Animalia basatiak direnez, ezaugarri hori mantendu egin behar dute. Parketxeak hegaztiak askatzeko bitartekariak dira", esan du Anduetzako koordinatzaileak.\nberriro aske Gaur askatuko dituzten hegaztiek bi hilabete inguru eman dituzte Igeldoko Arrano Etxean. "Zapelatza gaztea da, eta Molinaon, Pasaian, aurkitu zuen pertsona batek abuztuaren 28an. Kolpe bat zuen hegaztiak, baina ez dakigu zerk eragin zion", azaldu du Iñigo Mendiolak, Gipuzkoako Foru Aldundiko Mendi Zuzendaritzako zerbitzuburuak.\nArrano txikia, berriz, heldua da eta Donostiako Bidebietan aurkitu zuen pertsona batek abuztuaren 13an. "Honek ere kolpe bat zeukan, eta ez dakigu nola zauritu zen", azaldu du Mendiolak. "Biak dagoeneko ondo daude eta aske bizitzeko prest", gehitu du.\nJardueran parte hartuko duen taldeak partaide-kopuru mugatua izango du eta nahitaezkoa izango da aurrez izena ematea www.gipuzkoanatura.eus webgunean, edota hurrengo bi telefono zenbakietara deituta: 943 802 187 edo 688 895 069. Adin guztietako pertsonei zuzenduta dago eta hiru euro ordaindu beharko dira pertsonako. Gainera, musukoa eramatea nahitaezkoa izango da, segurtasun-distantzia mantendu arren.\ntxangoa zegaman Gaurko beste hi-tzordu bat ere antolatu du Anduetza parketxeak Zegaman. Ondarearen Europako Jardunaldiak izeneko egitarauaren baitan, Otzaurtetik lau kilometrora dagoen Aldaola aparkalekutik San Adrian igarobidera txangoa egiteko aukera egongo da –UNESCOk Gizateriaren ondare modura katalogatuta duena–.\nLehenengo irteera 9.30ean izango da gaztelaniaz; eta bigarrena, euskaraz, 12.00etan. Txangoan parte hartzeko ere izena eman behar da aurrez aipatutako bide berberak erabiliz. Adin guztietako pertsonentzako ekintza izango da eta bakoitzak bost euro ordaindu beharko ditu.\nAmundarain eta Oria garbi mantentzeko lanak.


EAk bat egin du osteguneko greba orokorrarekin murrizketa sozialei aurre egiteko | EA - Eusko Alkartasuna\nHasiera » Ekonomia » EAk bat egin du osteguneko greba orokorrarekin murrizketa sozialei aurre egiteko\nArgitaratua honek egina: Prentsa Bulegoa data Urt 25, 2011 honetan: Ekonomia\nEuskal Herria ezkerretik izenburuko itunaren sinatzaileek (EAk, Ezker Abertzaleak eta Alternatibak) euskal gehiengo sindikalaren deiari erantzun diote. Pentsio duin bat jasotzeko pertsona guztien eskubidea aldarrikatu dute eta beste eredu ekonomiko, sozial eta politiko baten alde lan egiteko konpromisoa berretsi dute.\n‘Euskal Herria ezkerretik’ izenburuko akordioaren oinarri nagusiak nazio eraikuntza eta gizarte eraikuntza dira. Txanpon beraren bi aldeak dira. Akordioaren aurkezpen ekitaldian azpimarratu genuenez, erantzun irmoa eman behar zaie langileen eskubideak gutxietsiz merkatuen nagusitasuna mantendu nahi duten neurri ekonomiko eta sozialei.


Egunero babarruna; Gabonetan otordu berezia - Ahotsak.eus\nEgunero babarruna; Gabonetan otordu berezia\nEgunero babarruna; Gabonetan otordu berezia
Artoa, erremolatxa, arbia. Porrua, aza, tomatea. Gabonetako otorduak, pixka bat diferenteak, baina asko ez: baratxuri zopa, bakailaoarekin, oilaskoa... Egunero, babarrunak. Jaietan, babarrun zuria eta garbantzua. Postrea, etxekoa: sagarra, udareak. Gaztainak.
\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan DON-016-047 kodeko bideoa nahi duzula aipatzea: ahotsak@ahotsak.eus\nArtoa, erremolatxa, arbia. Porrua, aza, tomatea. Gabonetako otorduak, pixka bat diferenteak, baina asko ez: baratxuri zopa, bakailaoarekin, oilaskoa... Egunero, babarrunak. Jaietan, babarrun zuria eta garbantzua. Postrea, etxekoa: sagarra, udareak. Gaztainak.\nGaia(k): Baserria » Baserriko bizimodua » Baserriko bizimodua , Ohiturak eta bizimodua » Elikadura » Jatekoa eta edatekoa , Ohiturak eta bizimodua » Erlijioa » Eliza giroko ospakizunak , Baserria » Baserriko lanak » Lurra lantzea\nTxondorrak egitera etxetik janda\nArropak garbitzeko teknika\nMadrilen hiru urtean lanean\nEguen eta Bariku Santu Egunak\nHarria karobira zelan eramaten zen; neurriak\nZubietara, gerra iristean; baserriko bizimodua


Kontxaren ajea • ZUZEU\nArgazkia: Relaxing with a cup of café con leche in Concha Bay\nNeurria: 1162×1300 px\nSortze data: 2013/09/01\nLatitudea: 43º 19,295´ N\nLongitudea: 1º 59,230´ W\nKamera: Sony Xperia SP\nKontxa, atzoko parrandaren ostean, eguzkia hartzera jaitsi da kaira. Ajea kendu dio egunkarian irakurritako berriak:\nAzkenean, 2020ko Olinpiar Jokoak Madrilen ospatuko dira\nSuspensezko nobelarik bikainenak ere ezkutatuko ez lukeen argumentu-bira baten ostean, epaimahaiak, bere aurreko erabakia aldatuz, Madrili eman dio Olinpiar Jokoak antolatzeko ardura.\nSutan utzi ditu azken orduko epaimahaiaren iritzi aldaketak mundu guztiko berri-agentzietako telefonoak. Atzo gauerdian baieztatu zen iluntzean zehar indar hartzen joan zen zurrumurrua. Madrileko hautagaitzako ordezkari nagusiek jarritako helegite baten ondorioz, Donostiako udaletxean bildu zen egun batzuk lehenago Tokioren aldeko erabakia plazaratu zuen epaimahai bera. Nazioarteko Olinpiar Batzordeak (NOB) Lausana-n duen egoitzan hasi berri diren egokitze-lan batzuk tarteko, Espainia iparraldean kokatuta dagoen hiri turistikoan ospatu zen bozketa berria, japoniar ordezkaritzak lurralde neutral batean egiteko proposamena luzatu bazuen ere.\nEspainiar ordezkaritzak aurkeztutako helegitearen funtsa, ofizialki baieztatu ezin izan diren iturrien arabera, bozketa egiterako orduan erabilitako sisteman gertatutako akats batean zegoen. Lau urtero errepikatzen da bozketa egiteko sistema bera: NOBa osatzen duen herrialde bakoitzeko ordezkariek bi botoi dituzte eserita dauden jarlekuaren eskumako aldean, azken txanpara iritsi diren bi hautagaitzen artean bat aukeratzeko. Kasu honetan, botoi berdea Tokioren hautagaitzaren aldeko bozarentzat zen; gorria, aldiz, Madrilen aldeko hautagaitzarentzat.\nDirudienez, azken hautaketa egiterako unean, Kongo eta Angolako ordezkarien eskuek talka egin zuten. Espainiarren ustetan, talka horren ondorioz bozketaren emaitza aldatu zuten bi argi berde piztu ziren.\nKontuak horrela, eta ETBk esklusiban filmatutako irudi batzuetan oinarrituta, Madrilek helegitea jarri eta, atzo, NOBak bozketa errepikatzea erabaki zuen. Emaitza berriak, nola ez, mota guztietako erreakzioak sortu ditu hautagaitza bakoitza babestu duen ordezkaritzen artean.\n“Ez da legezkoa hartuta dagoen erabaki bat horrela aldatzea, inork ulertzen ez duen bozketako araudiaren interpretazio batengatik” esan digu Tokioko ordezkaritzako abokatu den Joseph Grandma-Withstone-k. “Ezin da herri oso baten ilusioarekin hain arduragabe jokatu! Lanean dago gure bulego juridikoa osoa eta, jakin dezatela espainiarrek, hau ez da horrela geratuko! Mahai batean hartzen diren erabakiak errespetatu ezean, non geratzen da justizia?”.\nTxanponaren bestaldean, noski, madrildarren ordezkari den John Mess-Mountain. “Legezkoa da hautagaitzarik sendoena erakutsi duenaren aldeko erabakia hartzea. Aste bi hauetan zehar egin izan diren bozketetako bakoitzean erakutsi da hautagaitzarik sendoena gurea zela. Kirol munduko argota erabiltzeagatik, zelaian edo estropada-eremuan nagusi izan denak behar luke izan irabazle. Eta ez beti, auskalo zein interesi jarraituz, hartzen diren erabakien menpe bizi!”.\nZer esanik ez, hautsak harrotuko ditu hartu berri den erabaki honek datozen egunotan.\nEskolako lehenbiziko agindua: "Frantzia errepublika zatiezin, laiko, demokratiko eta soziala da"


Periferiak 05 — Arteleku.net\n2005/05/30 - 2005/06/02\n— etiketak: Esfera publikoa, Filosofia, Literatura, Politika\nPeriferiak ekintza da eta, ekintza izaki, helmuga berriak proposatzen ditu: esperientzia berriak, hain zuzen ezagutza hibridoen laborategi bat anizteko eta finkatzeko gai izango den bilakaera baterako.\nElkartu, zalantzak argitu, galderak egin eta eztabaidan aritzeko jardunaldi irekiak. Parte hartzaileak: Belén Gopegui, Santiago Lopez Petit, Juantxo Estebaranz, Juanmari Madariaga, Giovanni Arrighi.\nGilles Deleuzeren L’abécédaire dokumentala estreinatuko da gaztelaniaz eta aukera horretaz baliatuz hausnarketa proposamenak aztertu eta eztabaidagai jarriko ditugu hona hemen gure iritziz nabarmendu beharrekoak:\n1) Gerrako demokraziak estatu-nazioaren krisian\nDemokrazien patuak eta gerraren eraginkortasunak topo egiten dutenean sintesi horren zer-nolakoei buruz hausnartu behar da nahitaez. Demokraziaren ezarpenak edo defentsak etengabeko gerra egoera sortzen dute. Egin dezagun gure garai honen diagnosia: politika gerraren jarraipena al da, baina beste bitarteko batzuk erabilita?\n2) Mundu-ekonomia baten lurralde bilakaera\nKapitalismoaren eta bere garapen historiko eta antitradizionalaren erresistentzien irakurketa: mundu ekonomiaren periferiatik garapen zentroetara begira. Ba al dago esparrurik kapitaletik kanpo? Sistema kapitalistari egiten zaizkion kritiken suntsipen masiboan nola bihurtu ezinegona guztion erronka?\nMintegian parte hartu zuten gonbidatuek eskaini zituzten hitzaldien laburpenak eta grabazioak Bildumak 2005\natalean daude kontsultagarri.\nArgazkiak eta bestelako ikusentzunezko materiala Arteleku TVn dago ikusgai.


Sugarrek datorren urtera arte agurtu dute Marijaia | Euskal Herria | Berria.info\nOstirala, 2013ko maiatzak 24 - 22:50\nSugarrek datorren urtera arte agurtu dute Marijaia\nFestetako erregina ez da bakarrik egon, Nerea Orizaola txupinerak eta Virginia Berasategi pregoilariak lagundu diote. Haiek egin zioten ongietorria, eta haiek agurtu dute, bertsoarekin eta txupinarekin.\nBerria.info 2012-08-27 - 13:29:10\nZortzi gaueko festari amaiera eman dio Bilbok. Ibaian sartu dute bart Marijaia, eta ibilaldi luzean herritarren agur beroa jaso ostean, sutan erre dute, hurrengo urtera arte agurtzeko.\nFestetako erregina ez da bakarrik egon, Nerea Orizaola txupinerak eta Virginia Berasategi pregoilariak lagundu diote. Haiek egin zioten ongietorria, eta haiek agurtu dute, bertsoarekin eta txupinarekin. Deustuko bi trainerutako 28 arraunlari ere inguruan izan ditu, zuriz jantzita eta festetako zapia lepoan hartuta.\nMesedeetako zubitik atera, eta Areatzako zubiraino joan dira Marijaia. Txosnetatik pasatzean, argi guztiak itzali eta kanoi batekin argiztatu dute, eta martxan jarri da uretako piroteknia. Areatzako zubitik udaletxeko zubiraino joan dira gero. Bide guztian zehar piroteknia efektuez gozatu dute ibaiertzean bildutako milaka herritarrek: Marijaia parean denean piztu dira argiak, eta pasatzean, itzali. Udaletxeko zubia zeharkatzean, pregoilariak agurra eman dio olerki bat irakurriz, eta ezin izan dio emozioari eutsi. Orduan, txupinerak martxan jarri du Marijaia erre duen aparatua. Traineruek itsasadarrera eraman dute, desagertu arte. Agur, Marijaia!\nOso Aste Nagusi parte hartzailea izan da aurtengoa, eta, Azkunak Txori Barrote eta Kaskagorri konpartsei ezarritako bi urteko zigorraren ostean, jaia normaltasunera itzuli da. Gaixorik dauden presoen aldeko keinuak ugariak izan dira aurtengo jaietan.\nBilbo Hiria nazioarteko su festa txapelketako irabazlea Euro Bengale piroteknia Frantziako su etxea izan da. Iragan ostiraleko emanaldiaz arduratu zen. Gehien...


“Software librea euskaraz 3.0” DVDa eta jardunaldiak prest\nOts. 20, 2014\n“Software librea euskaraz 3.0” DVDa prest dago. Jada, bigarren urtea daukagu proiektu honekin, eta ikastetxeak deitzen hasi gara jardunaldietako datak finkatzearren. Jardunaldietan software librea euskaraz aplikazio interesgarrienak aipatuko dira eta DVDak tresna...\nHarrobiko ikasle eta irakasleei elkarrizketa Bizkaia Irratian\nOts. 13, 2014\nHarrobiko kirol eta informatikako ikasleak Eibarren egon dira Ikas-enpresa proiektupean beraiek sortutako produktuak saldu eta promozionatzeko. Ekintza honetara Bizkaia irratikoak hurbildu dira eta Iban (ikaslea) eta Txabi (irakaslea) elkarrizketatu egin dituzte....\nIkasenpresako III. Saioa Eibarren izan da oraingo honetan\nPasaden astelehenean, hilak 3, Ikasenpresaren III. saioa egin zen. Saioa otsailaren 12an egingo den azokaren aurrekaria izan zen; bertan enpresek beren jarduera zertan zetzan azaltzeko hiruna minutu izan zuten. Harrobiak eskerrak eman nahi dizkie Ikasenpresako...\nKirolbideko jardunaldi teoriko-praktikoak Harrobian\nOts. 12, 2014\n2013ko Bizkaiko Foru Aldundiak antolatu zituen kirolbideko jardunaldiak Gorka Mutuberriak eta Raul Sanchezek gidatu zituzten, biak Harrobiako irakasleak. Jardunaldi hauetan teorian ikusitako guztia praktikara eramaten zen eta praktika horien laburpen bat bideoan...\nEskiatzen egon gara\nOts. 4, 2014\nBi urterik behin egiten dugun bezala aurten ere Kiroleko 1. eta 2. mailako ikasle zein irakasleok eskiatzera joan gara aste betez. Aurten Gouretten (Frantziako pirinioak) egon gara. Bertan hiru egunez aritu ginen Eskiatzen zein Snowboard egiten ikasten. Ikastolatik 5...\n98 / 105« Lehena«...102030...96979899100...»Azkena »


Aitor Servier: “Ikusteko dago Elkargoaren sorrerak irekitzen duen fase politiko berri honetan unibertsitate propioaren aldarrikapena nola plazaratuko dugun” – UEU365\nIpar Euskal Herria paradigma berriaren inspirazio iturri? Lurraldea: sujeto politiko berria” izeneko ikastaroan izan da Aitor Servier Etxexuri azkaindarra.\nZerk ekarri zaitu Udako ikastaroetara?\nEgia erran bigarren aldia dut. Baionan antolatu diren ikastaroetan bakarrik egon naiz. Orain dela bi urte Zizpa gaztetxean “Eta kultura autodeterminatuko balitz?” ikastaro edo ziklo bat antolatu zen eta bertan egia erran oso gustura ginen. Aurten nik Ipar “Euskal Herria paradigma berriaren iturri”, bukaerako galdera ikur eta guzti , ikastaro horretan parte hartu dut eta Iratzarren beste hainbat formakuntzatan egon naizenez banuen jakin-mina. Ia egunero langai ditugun gai batzuei buruz sakontzeko. Ikasturte amaiera honetan pixka bat begirada altxatzeko tartea hartzeko. Eta badirudi balio digula horretarako, orain artean behintzat.\nAurten lehenengoz Bernat Etxepare lizeoan egin dira ikastaroak, barnetegi eran. Nolako esperientzia izan da?\nLehenik aipatu leku hau berez nahiko sinbolikoa badela. Euskara nonbait loratuko bada hurrengo belaunaldietan Ipar Euskal Herrian, hemendik etorriko da hazi nagusienetako bat. Guk Bernat Etxepare lizeoan ikasi genuen, hemendik hurbil dagoen lizeo zaharragoan eta zuk erran duzun bezala oso giro polita sortzen ari da ikastaro hauetan. Gauero hainbat ekimen antolatzen dira. Ikasgeletako gai mamitsu horiek gero afalondoko tertulietan eta berriz ere eztabaidatzen dira, argitasun gehiagorekin edo lanbroturik. Horrek balio erantsi bat ematen dio ikastaroari.\nZure ustez UEUk zein paper jokatu lezake hemen?\nEgia erran ez dut uste UEU biziki eragile ezaguna denik Ipar Euskal Herrian. Hala ere UEUk planteatzen dituen oinarrizko helburuek izan dezakete sarbide nahiko erreza hemen. UEUk aldarrikatzen baldin badu Euskal Herriarentzako unibertsitate propio bat, zein aldarrikapen egokiago edo zein leku egokiago aldarrikapen hori eramateko Ipar Euskal Herrian baino. Zeinetan bospasei karrera baino ez daitezkeen bertan ikasi, haien artean bakarra euskaraz. Eta zeinetan aspaldiko aldarrikapena den hemen ere unibertsitate propio bat lortzea. Ikusteko dago ondoko urteetan Elkargoaren sorrerak irekitzen duen fase politiko berri honetan hezkuntza sistema propioaren eta unibertsitate propioaren aldarrikapena nola plazaratuko dugun. Zein eragileren bidez. Zein aliantza sor daitezkeen mugimendu ezberdinen artean. Eta horretan dudarik gabe UEUk funtsezko papera jokatu dezake.\nEta Aitor moduan, zer daramazu ikastarotik?\nIkastaro honen muina izan da bereziki instituzioen eta herri mugimenduen arteko aliantza posibleez gogoetatzea. Eta uste dut oso baliagarria egin zaigula, gutxitan egiten dugun gauza bat denez, zinez gai horrek jorratzea Ipar Euskal Herriko ikuspegi batetik eta fokua bizi ditugun problematika zehatz eta konkretuetan jartzea. Izan dira hitzaldi batzuk marko teoriko bat planteatu dutenak eta oso baliagarriak direnak dudarik gabe marko teoriko ideologiko batzuk argiago izateko; baina izan ditugun eztabaida eta saio parte-hartzaileagoak egunerokoan oso ukigarriak diren gaien inguruan zentratu dira bereziki. Hainbat eragile eta herri mugimenduetako jendea zegoen eta, horretaz gain, eztabaidak sortu dira azken hilabeteetan izandako gertakarien inguruan. Eta orduan nahiz eta gure ikastaroak izen aski ponposoa zuen, ondoko hilabete eta urteek errango dute ea zentzua zeukan ikastaroari izenburu hori jartzeak.